hotchpotch/miracl-hf-unified huggingface dataset:
পর্তুগাল–বাংলাদেশ সম্পর্ক
পর্তুগাল–বাংলাদেশ সম্পর্ক বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। এই দুই দেশের মধ্যে অত্যন্ত বন্ধুসুলভ সম্পর্ক বিদ্যমান।
পর্তুগিজরা সর্বপ্রথম বাংলাদেশে আসে ষষ্ঠাদশ শতকে। বাংলায় তারা এসেছিলো ব্যাবসা করার জন্য। তারা তখন অনেক বাণিজ্য-কুঠি বানিয়েছিলো। ব্যাবসায়ী কার্যক্রমের জন্য তারা চট্টগ্রামের বঙ্গোপসাগরের বন্দর ব্যবহার করত। সেই সময় তারা চট্টগ্রামের ওপর নিজেদের নিয়ন্ত্রণ প্রতিষ্ঠা করে। কিন্তু মোগল এবং আরাকানদের বিরুদ্ধে যুদ্ধ করে তারা বেশিদিন সেই নিয়ন্ত্রণ ধরে রাখতে পারে নি। সপ্তাদশ শতকের মধ্যেই তারা চট্টগ্রামের নিয়ন্ত্রণ হারায়। তাদের বংশধরেরা এখনো চট্টগ্রামের পুরাতন অংশে বসবাস করছে।পর্তুগীজরা সর্বপ্রথম বাংলা ভাষার ব্যাকরণ রচনা করে। বাংলাদেশে খ্রিস্টান ধর্মের প্রসারে পর্তুগিজ মিশনারিরা ছিল অগ্রদূত।
২০১০ সালে বাংলাদেশের সাবেক পররাষ্ট্র মন্ত্রী দীপু মনি একটি সরকারি সফরে লিসবন গিয়েছিলেন।
বাংলাদেশ ও পর্তুগাল দ্বিপাক্ষিক অর্থনৈতিক কার্যক্রম প্রসারিত করতে তাদের গভীর আগ্রহ দেখিয়েছে এবং তা বাস্তবায়নের জন্য প্রয়োজনীয় পদক্ষেপ নিয়েছে। ২০১০ সালে "দ্বৈত-কর" পরিহার করতে দুই দেশের মধ্যে একটি চুক্তি স্বাক্ষরিত হয়। পারস্পরিক ব্যবসায়িক প্রতিনিধি প্রেরণের মাধ্যমে উভয় দেশের মধ্যে ব্যাবসায়িক সম্পর্ক জোরদার করার ব্যাপারে উভয় দেশ একমত হয়েছে।
২০১২ সালের হিসাব অনুযায়ী প্রায় ১৫,০০০ জন বাংলাদেশী  পর্তুগালে গিয়ে কাজ করছেন।
নুজাত তাসনিয়া
নুজাত তাসনিয়া (জন্ম: ৩১ ডিসেম্বর, ১৯৯৬) গাইবান্ধায় জন্মগ্রহণকারী প্রথিতযশা বাংলাদেশী প্রমিলা ক্রিকেটার। বাংলাদেশ ক্রিকেট দলের অন্যতম সদস্য তিনি। দলে তিনি মূলতঃ উইকেট রক্ষণের কাজে নিয়োজিত রয়েছেন। এছাড়াও ডানহাতে ব্যাটিং করে থাকেন। একদিনের আন্তর্জাতিক ও টুয়েন্টি২০ আন্তর্জাতিকে অংশ নিয়েছেন ‘টুম্পা’ ডাকনামে পরিচিত ‘নুজাত তাসনিয়া’।
২৪ আগস্ট, ২০১২ তারিখে ডাবলিনের ওয়াইএমসিএ ক্রিকেট ক্লাব মাঠে তার ওডিআই অভিষেক ঘটে। ত্রি-দেশীয় সিরিজের ৩য় খেলায় বাংলাদেশ দলের প্রতিপক্ষ ছিল স্বাগতিক আয়ারল্যান্ড। শুকতারা রহমানের বলে ইএজে রিচার্ডসনের ক্যাচ নিয়ে নিজস্ব প্রথম ডিসমিসাল ঘটান। কিন্তু বৃষ্টি আঘাত হানায় তাকে আর ব্যাটিংয়ে নামতে হয়নি। বলাবাহুল্য ঐ খেলাটি ড্রয়ে পরিণত হয়েছিল।
এরপর ত্রি-দেশীয় টি২০ সিরিজের উদ্বোধনী খেলায় একই দলের বিপক্ষে তার অভিষেক হয়। এ খেলায় ফারজানা হক, জাহানারা আলম, খাদিজা তুল কুবরা, লতা মণ্ডল, নুজাত তাসনিয়া, ঋতু মণি, রুমানা আহমেদ, সালমা খাতুন, সানজিদা ইসলাম, শারমিন আক্তার ও শুকতারা রহমানের একযোগে টুয়েন্টি২০ আন্তর্জাতিকে অভিষেক ঘটেছিল। ২৮ আগস্ট, ২০১২ তারিখে ডাবলিনের ক্লোনটার্ফ ক্রিকেট ক্লাব গ্রাউন্ডে এ খেলায় বাংলাদেশ দল ১ বল বাকী থাকতেই ৪ উইকেটের ব্যবধানে জয়ের বন্দরে পৌঁছায়। ৮৯/৬ থাকাবস্থায় ঋতু মণির সাথে ৭ম উইকেটে জুটি গড়ে ১৯.৫ ওভারে দলকে ৯৩ রানে নিয়ে যান। খেলায় তিনি মাত্র ১ বল মোকাবেলা করে শূন্য রানে অপরাজিত থাকেন।
২০১৪ সালের এশিয়ান গেমসের ক্রিকেটে দলের অন্যতম সদস্য ছিলেন। ঐ প্রতিযোগিতায় তার দল রৌপ্যপদক লাভ করেছিল।
২০১২, ২০১৪ ও ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশ নিয়েছেন তিনি।
৭ জানুয়ারি, ২০১৭ তারিখে সফরকারী দক্ষিণ আফ্রিকার বিপক্ষে ৫টি একদিনের আন্তর্জাতিকে অংশগ্রহণের লক্ষ্যে বাংলাদেশ ক্রিকেট বোর্ড (বিসিবি) ১৬-সদস্যের দল ঘোষণা করে। এতে তিনিও অন্তর্ভূক্ত হন।
বাংলাদেশ-সিয়েরা লিওন সম্পর্ক
সিয়েরা লিওন-বাংলাদেশ বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। জাতিসংঘ শান্তি মিশনের অংশ হিসেবে সিয়েরা লিওনে বাংলাদেশ সেনাবাহিনী প্রেরণের মাধ্যমে এই সম্পর্ক অনেক উন্নত হয়। সিয়েরা লিওনে শান্তি স্থাপনে এখনো বাংলাদেশ সেনাবাহিনী মোতায়েন করা আছে।
২০০৩ সালে সিয়েরা লিওনের তৎকালীন প্রেসিডেন্ট আহমদ তেজান কাব্বাহ একটি সরকারী সফরে বাংলাদেশে এসেছিলেন।
বাংলাদেশের শান্তিরক্ষী বাহিনী সিয়েরা লিওনের গৃহযুদ্ধের সময় একটি গুরুত্বপূর্ণ ভূমিকা পালনের মাধ্যমে শান্তি স্থাপন করে। গৃহযুদ্ধ পরবর্তী সময়ে জাতি পুনঃগঠন ও বিভিন্ন গুরুত্বপূর্ণ অবকাঠামো নির্মাণে গুরুত্বপূর্ণ অবদান রাখে। বাংলাদেশী শান্তিরক্ষী বাহিনীর অবদান বর্ণনা করে সাবেক সিয়েরা লিওন প্রেসিডেন্ট আহমদ তেজান কাব্বাহ বলেন,
বাংলাদেশী এনজিও, যেমনঃ ব্র্যাক সিয়েরা লিওনে ক্ষুদ্রঋণ প্রদান, কৃষি উন্নয়ন ইত্যাদি ক্ষেত্রে কাজ করছে।
২০০২ সালে সিয়েরা লিওন সরকার বাংলা ভাষাকে সম্মানসূচক অফিসিয়াল ভাষা হিসেবে ঘোষণা করে।
সিয়েরা লিওন বাংলাদেশের প্রতি তাদের দেশে বিনিয়োগ করার জন্য আহবান জানায়, বিশেষ করে গার্মেন্টস, টেক্সটাইল এবং কৃষি খাতে। ফলশ্রতিতে সেখানে  বাংলাদেশিরা বিনিয়োগ শুরু করে। শুধুমাত্র "বেঙ্গল এগ্রো লিমিটেড "নামক কোম্পানি সেখানে ৫০ মিলিয়ন মার্কিন ডলার বিনিয়োগ করে। উক্ত কোম্পানি সেখানে একটি রাবার প্রক্রিয়াজাতকরণ প্রতিষ্ঠান স্থাপন করে, যে ধরণের প্রতিষ্ঠান পশ্চিম আফ্রিকায় এই প্রথম।
জোহারি উইন্ডো
জোহারি উইন্ডো’ (ইংরেজি:Johari window) হল নিজের এবং অন্যের সাথে একজন মানুষের সম্পর্ক সহজভাবে বুঝতে ব্যবহার করা একটি নক্সা বা কৌশল । এই নক্সা আত্মসচেতনতা ও ব্যক্তিত্ব বিকাশের সঙ্গে পারস্পরিক সম্পর্ক, একটি গোষ্ঠীর আভ্যন্তরীণ বোঝাবুঝি ও আন্তঃগোষ্ঠী সম্পর্ক উন্নত করাতে সহায়তা করে। আমেরিকার দুজন মনস্তত্ববিদ জোসেফ লাফ্ট (১৯১৬-২০১৪) ও হেরিংটন ইংঘাম (১৯১৪-১৯৯৫) জোহারি উইন্ডো’র প্রবর্তন করেছিলেন। জোহারি নামটি তাঁদের দুজনের নামের প্রথম অংশ একত্রিত করে রাখা হয়েছে।
প্রায়োগিক ক্ষেত্রে একজন লোককে বিশেষণের বা দোষ-গুণের একটি তালিকা দেয়া হয় ও তার মধ্যে থেকে কিছু বিশেষণ বেছে নিতে বলা হয় যা তাঁর ব্যক্তিত্বকে প্রতিনিধিত্ব করে। অন্যদিকে, সেই ব্যক্তিটিফলস্বরূপ একটি তালিকা দেয়া হয় ও এর মধ্যে থেকে প্রত্যেককে উক্ত ব্যক্তিটির ব্যক্তিত্ব প্রতিফলন করা বিশেষণ নির্বাচন করতে হয়। এর পরে এই বিশেষণসমূহ বিশ্লেষণ করা হয়।
জোহারি উইন্ডো’তে মূলতঃ চারটি ভাগ থাকে। এগুলি হল:
১) মুক্ত (Open or Arena): এই বিভাগটিতে উক্ত ব্যক্তি ও তাঁর সঙ্গী উভয় পক্ষের নির্বাচিত অর্থাৎ বিশেষণসমূহ রাখা হয়। গতিকে এই বিভাগটিতে এমন বৈশিষ্ট্য বা গুণসমূহ অন্তর্ভুক্ত করা হয় যার বিষয়ে ব্যক্তিটি নিজে ও তাঁর সঙ্গীরা অবগত।
নতুন একটা গোষ্ঠীতে সাধারণত গোষ্ঠীর সদস্যদের মুক্ত অঞ্চল তুলনামূলকভাবে ছোট হয়। এই গোষ্ঠীতে সদস্যদের মুক্ত অঞ্চলের পরিসর বৃদ্ধি করতে গুরুত্ব আরোপ করা হয়। বৃহৎ পরিসরের মুক্ত অঞ্চল পারস্পরিক বোঝাবুঝির মাত্রা বৃদ্ধি করে ও ফলস্বরূপে গোষ্ঠীটি অধিক উৎপাদনক্ষম হয়।
২) অন্ধ (Blind): এই বিভাগটিতে কেবল সঙ্গীদের নির্বাচন করা বিশেষণসমূহ রাখা হয় ও ব্যক্তিটি নিজের বিষয়ে নিজে না জানা দিকটির প্রতিনিধিত্ব করে।
৩) নিভৃত (Hidden or Façade): এই বিভাগটিতে কেবল অবতীর্ণ ব্যক্তিটির নির্বাচন করা বিশেষণসমূহ রাখা হয় ও ই ব্যক্তিটি অন্যে না জানা দিকটির প্রতিনিধিত্ব করে।
৪) অজ্ঞ/অজ্ঞাত (Unknown): যে কয়টি বিশেষণ দুই পক্ষ থেকেই নির্বাচিত করা নয় সেই কয়টিকে এই বিভাগটিতে রাখা হয় ও ব্যক্তিটির উন্মোচিত না হওয়া দিকটির প্রতিনিধিত্ব করে।
সাধারণত একটি গোষ্ঠীর সদস্য ও নেতৃত্ব অধিক উৎপাদন ক্ষমতা লাভের কারণে অন্ধ, নিভৃত ও অজ্ঞাত অঞ্চলগুলির পরিসর হ্রাস করে মুক্ত অঞ্চলটির পরিবর্দ্ধন করিবর বাবে যত্ন করে। পারস্পরিক বার্তালাপ ও প্রশ্নোত্তরের সহযোগিতায় মুক্ত অঞ্চলের পরিসর বৃদ্ধি করা যায়।
জোহারি উইন্ডোতে সক্ষম, সাহসী, শান্ত, আনন্দমুখর, যুক্তিবাদী, লাজুক, বিশ্বাসী ইত্যাদি ৫৭ টা বিশেষণ বা বৈশিষ্ট্য থাকে যা অংশগ্রহণকারীদের সম্ভবপর বিশেষত্ব বা দোষ-গুণসমূহ প্রতিফলিত করে।
দক্ষিণ সুদান-বাংলাদেশ সম্পর্ক
দক্ষিণ সুদান–বাংলাদেশ সম্পর্ক বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। দক্ষিণ সুদানে শান্তিরক্ষায় জাতিসংঘ মিশনের মাধ্যমে বাংলাদেশ অগ্রণী ভূমিকা পালন করে আসছে। সেখানকার বিভিন্ন অবকাঠামোগত উন্নয়ন সহ নান জনহিতকর কাজের জন্য দক্ষিণ সুদানের সাথে বাংলাদেশের সুসম্পর্ক বিদ্যমান।
বাংলাদেশি শান্তিরক্ষী বাহিনী ২০০৫ সাল থেকে দক্ষিণ সুদানে কাজ করছে। শান্তিরক্ষী কাজ ছাড়াও বাংলাদেশি বাহিনী বিভিন্ন দাতব্য চিকিৎসা প্রতিষ্ঠান পরিচালনা করে। তারা অবকাঠামো নির্মাণেও সহায়তা করে থাকে।
বিভিন্ন বাংলাদেশ ভিত্তিক এনজিও, যেমনঃ ব্র্যাক দক্ষিণ সুদানে কাজ করছে। তারা প্রধানত কাজ করার ক্ষেত্রে ক্ষুদ্রঋণ, কৃষি উন্নয়ন, কমিউনিটি উন্নয়ন, শিক্ষা ইত্যাদি বিষয়ে কাজ করে।
বাংলাদেশ কৃষি মন্ত্রণালয় এবং দক্ষিণ সুদান কৃষি ও বন মন্ত্রণালয় যৌথভাবে একটি সমঝোতা স্মারক স্বাক্ষর করে। যেখানে বলা হয় উভয় দেশ যৌথভাবে চাল, মসুর, তেল, তুলা এবং অন্যান্য ফসল দক্ষিণ সুদানের জমি ইজারা নেওয়ার মাধ্যমে উত্পাদন করবে এবং এর দ্বারা উভয় দেশের খাদ্য নিরাপত্তা নিশ্চিত করবে। চুক্তিতে আরো বলা হয় যে, দুই দেশ পরস্পরের মধ্যে কৃষি উৎপাদনশীলতা বৃদ্ধির জন্য প্রশিক্ষণ ও প্রযুক্তি বিনিময় করবে।.
২০১২ সালে গওহর রিজভীর নেতৃত্বে একটি উচ্চ পর্যায়ের বাংলাদেশ প্রতিনিধিদল দক্ষিণ সুদান সফরে যায়। তারা সেখানে বিনিয়োগ করার বিভিন্ন খাত নিরীক্ষা করে।
সাতকানিয়া আদর্শ উচ্চ বিদ্যালয়
সাতকানিয়া আদর্শ উচ্চ বিদ্যালয় () বাংলাদেশের চট্টগ্রাম জেলার সাতকানিয়া উপজেলার একটি প্রাচীন শিক্ষাপ্রতিষ্ঠান৷ এটি "বয়েজ স্কুল" নামে সমধিক পরিচিত৷
এ বিদ্যালয়টি সাতকানিয়া উপজেলা সদরের পশ্চিমে এবং সাতকানিয়া থানার পূর্বে অবস্থিত।
এই উচ্চ বিদ্যালয়টি ১৯০২ সালে স্থাপিত হয় ৷ বিদ্যালয়টির সঠিক প্রতিষ্ঠাতা সম্পর্কে কেউ অবগত নয়৷
স্কুলের বেশ কয়েকটি একাডেমিক ভবন আছে। এর লাইব্রেরীটি বিশ্ব সাহিত্য কেন্দ্রের সাথে সংযুক্ত। ৫২ এর ভাষা সৈনিক ও ৭১ এর মহান মুক্তিযোদ্ধাদের স্মরণে রয়েছে শহীদ মিনার। বিজ্ঞান শিক্ষার নিমিত্তে এখানে সুসজ্জিত এবং পরিপূর্ণ ল্যাব রয়েছে পদার্থ বিদ্যা, রসায়ন, জীব বিদ্যা, কম্পিউটার বিজ্ঞান, কৃষি বিজ্ঞানের। রয়েছে প্রধান শিক্ষকের বাস ভবন। এছাড়া রয়েছে ছাত্রাবাস ও ক্যান্টিন। বিদ্যালয়ের পাশেই স্কুল মসজিদ রয়েছে।এটি স্কুল মসজিদ নামে পরিচিত৷ ছাত্র-শিক্ষকরা এখানে একসাথে নামায আদায় করে থাকেন। এছাড়া পার্শ্ববর্তী এলাকার মুসল্লীদের জন্যেও এই মসজিদ উন্মুক্ত থাকে।
প্রধান শিক্ষক
১৯৮৪-২০১২
রফিকুল ইসলাম 
২০১৩-বর্তমান সচিব -স্বরাষ্ট্র মন্ত্রনালয়,
গণপ্রজাতন্ত্রী বাংলাদেশ সরকার,
সাবেক চেয়ারম্যান রাজউক,
সাবেক প্রধানমন্ত্রীর যুগ্ম সচিব, 
সাবেক প্রধানমন্ত্রীর কার্যালয় সচিব,
শিক্ষাগত যোগ্যতা সিভিল ইঞ্জিনিয়ার -বুয়েট।
সাবেক ভিসি 
চট্রগ্রাম বিশ্ববিদ্যালয়।
http://satkania.chittagong.gov.bd/node/660144/সাতকানিয়া-মডেল-হাই-স্কুল
লালমাই উপজেলা
লালমাই উপজেলা বাংলাদেশের চট্টগ্রাম বিভাগের কুমিল্লা জেলার একটি প্রশাসনিক এলাকা।
কুমিল্লা জেলার লালমাই পাহাড়ের নামে এ উপজেলার নামকরণ করা হয়েছে।
লালমাই উপজেলা ৯টি ইউনিয়ন নিয়ে গঠিত। ইউনিয়নগুলো হল-
১। বাগমারা উত্তর,
২।বাগমারা দক্ষিণ,
৩। ভুলইন উত্তর,
৪। ভুলইন দক্ষিণ,
৫। পেরুল উত্তর,
৬। পেরুল দক্ষিণ,
৭। বেলঘর উত্তর,
৮। বেলঘর দক্ষিণ
৯।বাকই উত্তর।
এ উপজেলার আয়তন ১৪৭ দশমিক শূন্য ৩ বর্গকিলোমিটার।
এ উপজেলার জনসংখ্যা ২ লাখ ২০ হাজার ৩২ জন।
২০১৭ সালের ০৯ জানুয়ারি সচিবালয়ে প্রধানমন্ত্রী শেখ হাসিনার সভাপতিত্বে প্রশাসনিক পুনর্বিন্যাসসংক্রান্ত জাতীয় বাস্তবায়ন কমিটির (নিকার) বৈঠক অনুষ্ঠিত হয়। বৈঠকে কুমিল্লা সদর দক্ষিণ উপজেলার ৮টি ইউনিয়ন (বাগমারা উত্তর, বাগমারা দক্ষিণ, ভুলইন উত্তর, ভুলইন দক্ষিণ, পেরুল উত্তর, পেরুল দক্ষিণ, বেলঘর উত্তর এবং বেলঘর দক্ষিণ) ও লাকসাম উপজেলার একটিসহ (বাকই উত্তর) মোট ০৯টি ইউনিয়ন নিয়ে এ উপজেলা গঠনের সিদ্ধান্ত হয়। এটি প্রতিষ্ঠার দিক থেকে কুমিল্লার ১৭তম এবং বাংলাদেশের ৪৯১তম উপজেলা।
নাবীল
নাবীল বা নাবিল (আরবি: نبيل‎) একটি পুরুষের নাম আরবি বংশোদ্ভুত। নামের অর্থ হল "উন্নতচরিত্র"। মহিলার সমতুল্য হল নাবিলা, নাবীলা, নাবিলাহ বা নাবীলাহ।
গওহর রিজভী
ডঃ গওহর রিজভী একজন বাংলাদেশী ইতিহাসবিদ, পণ্ডিত এবং শিক্ষক। বর্তমানে তিনি বাংলাদেশের প্রধানমন্ত্রী শেখ হাসিনার আন্তর্জাতিক বিষয়ক উপদেষ্টা হিসেবে দায়িত্ব পালন করছেন।
অধ্যাপক রিজভী  বিভিন্ন সময়ে ব্রিটিশ এবং আমেরিকান বিশ্ববিদ্যালয়, যেমনঃ অক্সফোর্ড ইউনিভার্সিটি, ওয়ারউইক বিশ্ববিদ্যালয়, হার্ভার্ড কেনেডি স্কুল ও ইউনিভার্সিটি অব ভার্জিনিয়া ইত্যাদিতে শিক্ষক বা প্রশিক্ষক হিসেবে কাজ করেছেন। ইতিহাস, আন্তর্জাতিক সম্পর্ক এবং পাবলিক পলিসি নিয়ে তার অনেক প্রকাশনা রয়েছে।
ডঃ গওহর রিজভীর জন্ম চট্টগ্রামে।
গওহর রিজভী তার ছাত্র জীবনের প্রথম অংশ ফৌজদারহাট ক্যাডেট কলেজে অতিবাহিত করেন। এরপর ঢাকা বিশ্ববিদ্যালয় থেকে বিএ এবং এমএ পাশ করেন। উভয় পরীক্ষায় প্রথম শ্রেণী লাভ করেন। ১৯৭২ সালে" রোডস স্কলার "হিসেবে তিনি ট্রিনিটি কলেজ, অক্সফোর্ড যান এবং পিএইচডি ডিগ্রী লাভ করেন। গওহর রিজভীর স্ত্রীর নাম Agnese Barolo। এই দম্পত্তির "মায়া" নামে একজন মেয়ে জন্ম দেয়, যিনি ২০০৮ সালে Vassar থেকে স্নাতক ডিগ্রী লাভ করেন।
গওহর রিজভী সেন্ট এ্যান্থনি'স কলেজ,অক্সফোর্ড এ জুনিয়র লেকচারার হিসেবে এবং ১৯৭৬ থেকে ১৯৭৮ সাল পর্যন্ত সিনিয়র সহযোগী সদস্য হিসেবে ছিলেন। এরপর ১৯৭৯ থেকে ১৯৮১ পর্যন্ত ব্যালিওল কলেজ, অক্সফোর্ড এ ইতিহাস পড়ান। তিনি Nuffield কলেজ, অক্সফোর্ড এ "রাজনীতি এবং আন্তর্জাতিক সম্পর্ক" বিভাগের "ম্যাকআর্থার স্কলার" এবং "ফেলো" ছিলেন ১৯৮৮ থেকে ১৯৯৪ সাল পর্যন্ত। ১৯৯২ সালে "Royal Institute of International Affairs" এর সহযোগিতায় একটি উচ্চ পর্যায়ের অ্যাংলো-ইরানিয়ান গোলটেবিল বৈঠকের ব্যাবস্থা করেন, যাতে দুই দেশের সিনিয়র সরকারি কর্মকর্তাদের আলাপ সহজতর হয়। ১৯৯২ সালে একই বছর তিনি উইলিয়ামস কলেজ, ম্যাসাচুসেটসে আর্নল্ড বার্নহার্ড অতিথি অধ্যাপক হিসেবে ইতিহাস পড়ান। ১৯৯৪ থেকে ১৯৯৫ সালে অধ্যাপক রিজভী নিউ ইয়র্ক এর এশিয়া সোসাইটির সমসাময়িক বিষয়ক পরিচালক হিসেবে দায়িত্ব পালন করেন। ১৯৯৫ সালে তিনি ফোর্ড ফাউন্ডেশন এ উপ-পরিচালক হিসেবে যোগ দেন। ১৯৯৮ থেকে ২০০২ সালে ফোর্ড ফাউন্ডেশনের দিল্লি প্রতিনিধি নিযুক্ত হন। ২০০২ থেকে ২০০৮ সালে তিনি হার্ভার্ড কেনেডি স্কুল এর পাবলিক পলিসির একজন লেকচারার হিসেবে কাজ করেন। এছাড়াও তিনি "অ্যাশ সেন্টার ফর ডেমক্রেটিক গভার্নেন্স অ্যান্ড ইনোভেশন" এর পরিচালক ছিলেন।
বাংলা ও ইংরেজী ভাষায় তার প্রচুর লেখা প্রকাশিত হয়েছে। যেমনঃ
ইসলামী সমাজ বিপ্লবের ধারা
ইসলামী সমাজ বিপ্লবের ধারা বইখানি আরব জাহান তথা বিশ্বের অন্যতম শ্রেষ্ঠ ইসলামী চিন্তাবিদসাইয়েদ ক্বুতুব শহীদ এর লেখা বই মা'আলিম ফিত তারিক্ব ("معالم فى الطريق") এর বাংলা অনুবাদ। এ মহাগ্রন্থ রচনার অপরাধে (?) ও মিশরের শাসক কে হত্যা ষড়যন্ত্রের মিথ্যা দায়ে ১৯৬৬ সালের ২৫ শে আগষ্ট মৃত্যুদন্ড দেয়।
১ম একাডেমি পুরস্কার
১ম একাডেমি পুরস্কার অনুষ্ঠান ১৯২৭ ও ১৯২৮ সালের মার্কিন চলচ্চিত্রগুলো থেকে সেরা চলচ্চিত্রগুলোকে সম্মাননা প্রদানের লক্ষ্যে একাডেমি অফ মোশন পিকচার আর্টস অ্যান্ড সায়েন্সেস (এএমপিএএস) আয়োজন করে। ১৯২৯ সালের ১৬ মে ক্যালিফোর্নিয়ার লস আঞ্জেলেসের দ্য হলিউড রুজভেল্ট হোটেল-এ অনুষ্ঠিত হয়। এএমপিএএসের সভাপতি ডগলাস ফেয়ারব্যাঙ্কস অনুষ্ঠানটি পরিচালনা করেন।
অনুষ্ঠানে ১২টি বিভাগে একাডেমি পুরস্কার (বর্তমানে অস্কার নামে পরিচিত) প্রদান করা হয়। এর তিন মাস পূর্বে বিজয়ীদের নাম ঘোষণা করা হয়। কয়েকজন মনোনীতদের, যেমন রাফ হ্যামারাস ও নুজেন্ট স্লটার, কোন নির্দিষ্ট ছবির নাম উল্লেখ করা হয় নি। এ বছর তিনজন পুরস্কার গ্রহীতা একটি বিভাগে একাধিক চলচ্চিত্রের জন্য পুরস্কৃত হন। এমিল জেনিংস "দ্য লাস্ট কমান্ড" ও "দ্য ওয়ে অফ অল ফ্লেশ" চলচ্চিত্রের জন্য শ্রেষ্ঠ অভিনেতা বিভাগে, জ্যানেট গেনর – "সেভেন্থ হেভেন", "স্ট্রীট অ্যাঞ্জেল" ও "" চলচ্চিত্রের জন্য শ্রেষ্ঠ অভিনেত্রী বিভাগে এবং "দ্য ডাভ" ও "টেম্পেস্ট" চলচ্চিত্রের জন্য উইলিয়াম ক্যামেরন মেঞ্জিস শ্রেষ্ঠ শিল্প নির্দেশনা বিভাগে পুরস্কার লাভ করেন। চার্লি চ্যাপলিন ও ওয়ার্নার ব্রস. একাডেমি সম্মানসূচক পুরস্কার লাভ করেন।
১৯২৯ সালের ১৬ মে ক্যালিফোর্নিয়ার লস আঞ্জেলেসের দ্য হলিউড রুজভেল্ট হোটেল-এ অনুষ্ঠিত হয়। ৩৬ টেবিল-বিশিষ্ট এই বাঙ্কেট ডিনার আয়োজনে ২৭০ জন দর্শক উপস্থিত ছিলেন। প্রতি টিকেটের মূল্য ছিল $৫। অভিনেতা-অভিনেত্রীরা দামী গাড়িতে করে সেখানে আসেন এবং ভক্তরা তাদের পছন্দের অভিনেতা-অভিনেত্রীকে উৎসাহ প্রদান করে। অনুষ্ঠানটি কোন বেতার ও টেলিভিশনে প্রচারিত হয় নি, পরিচালনা করেন এএমপিএএসের সভাপতি ডগলাস ফেয়ারব্যাঙ্কস।
অনুষ্ঠানের তিনমাস পূর্বে বিজয়ীদের নাম ঘোষণা করা হয়। প্রথমবার শ্রেষ্ঠ চলচ্চিত্রের পুরস্কার জিতে উইংস, শ্রেষ্ঠ পরিচালক ফ্রাঙ্ক বোর্জাগ, শ্রেষ্ঠ কমেডি চলচ্চিত্র পরিচালক লুইস মাইলস্টোন, শ্রেষ্ঠ অভিনেতা এমিল জেনিংস, শ্রেষ্ঠ অভিনেত্রী জ্যানেট গেনর।
এছাড়া দুটি সম্মানসূচক পুরস্কার প্রদান করা হয়। চার্লি চ্যাপলিন অভিনয়, রচনা, পরিচালনা ও প্রযোজনার জন্য এবং ওয়ার্নার ব্রস. সবাক চলচ্চিত্রের পাইওনিয়র হিসেবে এই পুরস্কার লাভ করে।
বিজয়ীরা প্রথমে উল্লেখিত ও দ্বারা নির্দেশিত
একাধিক মনোনয়ন:
একাধিক বিজয়ী:
চরক সংহিতা
‘‘‘চরক সংহিতা’’’ ( সংস্কৃত:चरक संहिता) হ’ল ভারতীয় পরম্পরাগত ঔষধী ব্যবস্থা আয়ুর্বেদ-এর এক প্রাচীন গ্রন্থ। 
সুশ্রুত সংহিতার সাথে খ্রীষ্ট জন্মের কিছু শতক পরেই রচিত হওয়া এই গ্রন্থটি এই ব্যবস্থার প্রতিস্থাপক।
অবশ্য এই গ্রন্থ দুটির প্রকৃত রচনাকাল সম্পূর্ণ স্পষ্ট নয়। চরক সংহিতার রচনাকাল গুপ্ত যুগ বা ৩০০র থেকে ৫০০ খ্রীষ্টাব্দের বলে মনে করা হয় ও সেইদিক থেকে দেখতে গেলে এটি সুশ্রুত সংহিতার প্রায় সমসাময়িক বা তার কিছু বছর পরে রচিত।
যাই হোক,চরক সংহিতার বর্তমান উপলব্ধ সংস্করণটি ১০০ খ্রীষ্ট পূর্ব থেকে ১০০ খ্রীষ্টাব্দের ভিতর রচিত এক গ্রন্থের ওপরে ভিত্তি করে দৃধবল সম্পাদনা করা একটি সংস্করণ। তাহলে প্রকৃত চরক সংহিতা নিশ্চিতভাবে কিছু শতক আগের কৃতি।
বর্তমান চরক সংহিতায় আটটা স্থান ও সর্বমোট ১২০ টা অধ্যায় আছে। সেই আটটা স্থান হ’ল- 
ও
এতে "চিকিত্সা স্থান"র ১৭টা অধ্যায় ও "কল্প স্থান" তথা "সিদ্ধি স্থান" সম্পূর্ণ ভাবে দৃধবলের(পঞ্চম শতাব্দী) দ্বারা পরে যোগ করা হয়েছিল। আয়ুর্বেদিক প্রয়োগের সাধারণ ও মৌলিক সিদ্ধান্ত সমূহ সম্বলিত ‘‘সূত্র স্থান’’-এর আরম্ভ হওয়া চরক সংহিতার অনন্য বৈশিষ্ট্য সমূহ হ’ল:
চরক সংহিতার ওপরে রচিত সর্বাপেক্ষা উল্লেখযোগ্য পাদটীকাটি হ’ল চক্রপানি দত্ত(১০৬৬) রচিত ‘‘চরকতাত্পর্যটীকা’’ বা ‘‘আয়ুর্বেদ দীপিকা’’। অন্যান্য টীকাসমূহের ভিতর ভট্টরক হরিশ্চন্দ্রর ‘‘চরকন্যাস’’(৬শতক),‘‘নিরন্তরপাদব্যাখ্যা’’ (৮৭৫), শিবদাস সেনের ‘‘চরকতত্ত্বপ্রদীপিকা’' (১৪৬০) ইত্যাদি উল্লেখযোগ্য। এই সংহিতার ওপর রচিত উৎকৃষ্ট টীকাসমূহ হল নরসিংহ কবিরাজের ‘‘চরকতত্ত্বপ্রকাশ" ও গংগাধর কবিরত্নর জল্পকল্পতরু" (১৮৭৯)।
"চরকের মতে শুশ্রুষাকার সকল ভাল ব্যবহার তথা বিশুদ্ধ চরিত্রের,বুদ্ধিমান ও দক্ষ,দয়ালু,রোগীকে নিরীক্ষা করে সকল সুবিধা দেয়ার সমকক্ষ,খাদ্য তৈরী করতে পারঙ্গম,রোগীর গা ও হাত-মুখ ধুইয়ে দিতে সক্ষম,হাত-পা মালিশে সিদ্ধহস্ত,বিছানা ও কাপড়চোপড় পরিস্কার করতে উপযুক্ত জ্ঞান থাকা ও রোগীর আরোগ্য লাভ না হওয়া পর্যন্ত অপেক্ষা করে থাকতে ইচ্ছুক তথা আদেশ লাভ করা কোনো কার্য উপেক্ষা করতে অনিচ্ছুক হতে হয়।"
সংস্কৃত ভাষায় চরক মানে পরিভ্রমী ধার্মিক শিষ্য বা গোড়া ধার্মিক ব্যক্তি। 
আয়ুর্বেদ চিকিত্সার পিতৃস্বরূপ চরকের জন্ম সম্বন্ধে বহু ঐতিহাসিক কথন প্রচলিত। এর একটির মতে, 
একবার আয়ুর্বেদ-এর উপাসক সর্থেকেজ আকাশপথে পৃথিবী পরিভ্রমণ করার সময় দেখলেন যে, পৃথিবী রোগ-জরায় পরিপূর্ণ । তা দেখে তিনি ব্যথিত হন ও পৃথিবীতে থাকা রোগ সমূহ নিরাময়ের জন্য একজন মুনির সন্তান হিসাবে জন্ম গ্রহণ করতে সিদ্ধান্ত গ্রহণ করেন। যেহেতু তিনি এক “চর” হিসাবে পৃথিবী ভ্রমণ করেছিলেন, তাই তিনি চরক হিসাবে পরিচিত হন। তার পরে অগ্নিবেশ ইত্যাদি আত্রেয়র শিষ্যসমূহের লিখনের ওপর ভিত্তি করে চিকিত্সা সম্বন্ধে এক নতুন গ্রন্থ প্রণয়ন করা হয়।
সং থ্রাশ
সং থ্রাশ (Turdus philomelos) হলো একটি থ্রাশ জাতীয় পাখি, যাদেরকে ইউরেশিয়ার অধিকাংশ অঞ্চলে দেখা যায় । এর শরীরের উর্দ্ধাংশ বাদামী রঙের ও নিম্নাংশ ক্রীম রঙের । এর তিনটি উপপ্রজাতির সন্ধান পাওয়া গেছে । এই পাখির ডাক এতই সুরেলা যা বিভিন্ন কবিতায় এর কথা উল্লেখ করা হয়েছে ।
জার্মান পক্ষীবিদ ক্রিশ্চিয়ান লুডউইগ ব্রিহম ১৮৩১ সালে সং থ্রাশ পাখি সম্পর্কে বর্ণনা করেন । এর আসল বৈজ্ঞানিক নাম Turdus philomelos ।
পশ্চিমবঙ্গের স্থলবন্দরগুলির তালিকা
পশ্চিমবঙ্গের সঙ্গে বাংলাদেশ, ভূটান ও নেপাল সীমান্তে যাত্রী ও পণ্য পরিবহনের জন্য স্থল বন্দর রয়েছে। এই বন্দর দ্বারা দেশগুলির সঙ্গে পশ্চিমবঙ্গ তথা ভারত।ভারতের ব্যবসা বাণিজ্য চলে।
সুনান আল-তিরমিজী
সুনান আল-তিরমিজী বা জামি আল তিরমিজী মুসলমানদের সবচেয়ে প্রসিদ্ধ ছয়টি হাদিস গ্রন্থের মধ্যে অন্যতম একটি। অর্থাৎ এটি সিহাহ সিত্তাহের একটি কিতাব।
এই কিতাবটি সিহাহ সিত্তাহ অর্থাৎ মুসলমানদের প্রসিদ্ধ ছয়টি হাদিস গ্রন্থের অন্যতম একটি হাদিস গ্রন্থ ।এর সংকলনকারী আবু ঈসা মুহাম্মদ ঈসা ইবনে তিরমিজী (র.)। তিনি ইমাম তিরমিজি নামেই বেশী পরিচিত। এ কিতাবে প্রায় সব ধরনের হাদিসই সংকলন করা হয়েছে। এই কিতাবে প্রায় চারহাজার হাদীস সংকলিত রয়েছে।
এই কিতাবটি চারটি শ্রেণীতে সাজানো হয়েছে। সেগুলো নিম্নরূপ:
গোষ্ঠীশাসনতন্ত্র
গোষ্ঠীশাসনতন্ত্র () বলতে ক্ষমতার একটি কাঠামোকে বোঝায় যেখানে মুষ্টিমেয় লোকের হাতে ক্ষমতা কেন্দ্রীভুত থাকে। বংশমর্যাদা, সম্পদ, পারিবারিক ঐতিহ্য, শিক্ষা অথবা ব্যবহসা, ধর্মীয় এবং সামরিক নিয়ন্ত্রণ অধিকার থেকে এই সব লোক নির্ধারিত হয়। এই সকল অঞ্চল বা রাজ্য অতি সামান্য কিছু পরিবার কর্তৃক শাসিত হয় যারা এক প্রজন্ম থেকে অন্য প্রজন্মের কাছে ক্ষমতা হস্তান্তর করে।
ইংরেজি "অলিগার্কি" শব্দটি গ্রীক শব্দ অলিগোস অর্থ "সামান্য" এবং আর্খো অর্থ "শাসনের জন্য" থেকে এসেছে।
১৯৮১-এ বাংলাদেশ
গণপ্রজাতন্ত্রী বাংলাদেশ এর ১৯৮১ সালের প্রধান ঘটনা প্রবাহ
সহীহ মুসলিম
সহীহ মুসলিম () হাদিস বিষয়ক একটি সুপ্রসিদ্ধ গ্রন্থ। এটি কুতুব আল-সিত্তাহ অর্থাৎ হাদীস বিষয়ক প্রধান ছয়টি গ্রন্থের দ্বিতীয় গ্রন্থ।
‘সহীহ মুসলিম’ হাদিসের অন্যতম একটি গ্রন্থের নাম। ইমাম মুসলিম ইবনে হাজ্জাজ ইবনে মুসলিম আল কুশাইরী হলেন এই মহান গ্রন্থের সংকলক। বর্তমান ইরানের খোরাসান প্রদেশের নিশাপুরে ২০৪ হিজরিতে তিনি জন্মগ্রহন করেন। মৃত্যুবরণ করেন ২৬১ হিজরির ২৬ শে রজব এবং নিশাপুরেই তাকে দাফন করা হয়।
তার অন্যান্য সংকলনের মধ্যে সহীহ মুসলিম হলো সবচে প্রসিদ্ধ ও গ্রহনযোগ্য। মুসলিম হাদীস বিশারদদের সর্বসম্মত সিদ্ধান্ত অনুযায়ী কোরআন মাজীদের পর পৃথিবীর বুকে বিশুদ্ধতম দ্বিতীয় গ্রন্থ হলো ‘সহীহ মুসলিম’। শক্তিশালি পরিকল্পনার পাশাপাশি অত্যন্ত যত্নের সাথে গুছিয়ে ইমাম মুসলিম তৈরি করেছেন সংকলনটি। উক্ত কর্মটি সম্পন্ন করতে তার সময় লেগেছে প্রায় পনের বছর। এই গ্রন্থ সংকলনে তার সুনির্দিষ্ট পরিকল্পনা ও সযত্ন সুন্দর বিন্যাসকে বিবেচনা করে তার যুগের পশ্চিমা বহু মুহাদ্দিস সহীহ মুসলিমকে সহীহ বুখারী’র উপর প্রাধান্য দিয়ে তাকে ‘শ্রেষ্ঠ হাদীস গ্রন্থ’ হিসেবে মন্তব্য করেছেন। তাদের অন্যতম একজন হাফিজুল হাদীস আবু আলী নায়সাবুরী বলেন: ‘আসমানের নিচে ইলমে হাদীস সংক্রান্ত ইমাম মুসলিমের কিতাব অপেক্ষা বিশুদ্ধতম কোন কিতাব নাই।’
হাদিসের এ গ্রন্থ সংকলনের ক্ষেত্রে ইমাম মুসলিম তার একান্ত আস্থাভাজন ছাত্রদের সহযোগিতাও নিয়েছেন। তার ছাত্র আহমদ বিন সালামা বলেন, ‘ইমাম মুসলিমের সাথে তার ‘সহীহ’ সংকলনের ক্ষেত্রে আমি পনেরো বছর কাজ করেছি, এতে প্রায় ১২ হাজার হাদীস রয়েছে (পুনরুক্তসহ)। পুনরুক্ত বাদ দিলে হাদীসের সংখ্যা হবে প্রায় ৪০০০।’ ইমাম মুসলিম তার মুখস্ত তিন লক্ষাধিক হাদীস থেকে বাছাই করে বিশুদ্ধ হাদীসের এ সংকলনটি তৈরি করেছেন।
সন্তোষী মা
সন্তোষী মা (ইংরেজি:) হিন্দুধর্ম-এর একজন তুলনামূলকভাবে নবীন দেবী। সন্তোষী মাকে সন্তোষের অধিষ্ঠাত্রী দেবী বলে অভিহিত করা হয়। বিশেষত উত্তর ভারত ও নেপাল-এর মহিলারা সন্তোষী মায়ের পূজা করে। বার্ষিক ১৬টা শুক্রবার "সন্তোষী মা ব্রত" নামক এক ব্রত পালন করলে দেবী সন্তুষ্ট হন বলে তাঁরা বিশ্বাস করেন।
ষাটের দশকের শুরুতে সন্তোষী মায়ের প্রথম প্রচার হয়েছিল । মৌখিক কথা-কাহিনী, ব্রতের বিবরণী সম্বলিত পুথি, পোষ্টার ইত্যাদির মাধ্যমে তাঁর জনপ্রিয়তা বাড়তে থাকে। ১৯৭৫ সালে বলিউডের চলচ্চিত্র 'জয় সন্তোষী মা'-র মুক্তির পর পরই তাঁর জনপ্রিয়তা তুংগে ওঠে; অবশ্য যোধপুরে অনেক আগে থেকেই সন্তোষী দেবীর একটি মন্দির আছে। চলচ্চিত্রটিতে তাঁকে গণেশ দেবতার কন্যা তথা মূল প্রকৃতির এক অংশাবতার হিসেবে দেখানো হয়েছিল। দেবীর জন্ম শুক্রবারে পূর্ণিমা তিথিতে হয়, সেহেতু সন্তোষী মার পূজার জন্য শুক্রবার দিনটি শ্রেষ্ঠ। ইনি চর্তুভূজা তথা রক্তবস্ত্র পরিহিতা, নিজের চারটি হাতের দুটিতে ত্রিশূল ও তলোয়ার ধারণ করেন ও বাকী দুটি হাতে বরাভয় ও সংহার মুদ্রা ধারণ করেন। এনার ত্রিশূলপাত তিনটি গুণের (সত্ত্ব,রজ,তম) প্রতীক ও তলোয়ারটি জ্ঞানের প্রতীক। হিন্দুধর্মগ্রন্থএ সন্তোষী মায়ের কোনো আখ্যানের উল্লেখ নেই যদিও দেবী ভাগবতে পার্বতীর জন্ম শুক্রবারে পূর্ণিমা তিথিতে হয়েছিল বলে উল্লেখ আছে। এর সাথে পার্বতী দেবীর সেই স্বরূপকে চতুর্ভূজা হিসাবে গণ্য করা হয়েছে যা হিমালয়কে দেবীগীতের মাধ্যমে সন্তোষ প্রদান করেছিল। বৈষ্ণব আদর্শে ভগবতী যোগমায়াকেই বিভিন্ন দেবীর রূপে ভিন্ন ভিন্ন নামে উপাসনা করা হয় বলে বিশ্বাস করা হয়।
গুনাহার ইউনিয়ন
গুনাহার ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৫৪।
এ ইউনিয়ন ১৯৭৬ সালে গঠিত হয়।
দুপচাঁচিয়া উপজেলা সদর হতে দিকে অবস্থিত এ ইউনিয়নের মোট আয়তন ৭২০৯ একর বা ২৯.১৬ বর্গকিলোমিটার।
গুনাহার ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
গ্রামসমূহ হল —
১নং ওয়ার্ড - আটইল, কৈগাড়ি, জাড়ই, বড় নিলাহালি, বেড়াগ্রাম, শরম।
২নং ওয়ার্ড - ছাতনী, তালুচ, পাঁচোষা।
৩নং ওয়ার্ড - চন্ডিমন্ডপ, ছোট করমজি, ঝাজিরা, ডাংগাপাড়া, রঘুবংশপুর।
৪নং ওয়ার্ড - আমঝুপি, গুনাহার, পালকুড়ি, ভান্ডুরিয়া।
৫নং ওয়ার্ড - কামারু, কাজীগাড়ি, বেলহট্টি, পুকুরগাছা, সিংগা।
৬নং ওয়ার্ড - অর্জুনগাড়ি, কুরাহার, কেউত, ছোট বেরাগ্রাম, সুহলি।
৭নং ওয়ার্ড - উনাহাত, ভাটাহার, সিংড়া, সূর্যতা।
৮নং ওয়ার্ড - খাগড়া, দামকুড়ি, পোওতা, মেরাই।
৯নং ওয়ার্ড - পাওগাছা, দোঁছিয়া, ভাতহান্ডা, নূরপুর।
প্রত্যেকটি ওয়ার্ডে একজন নির্বাচিত জন প্রতিনিধি (পরিষদের মেম্বার) রয়েছেন। আবার প্রতি তিনটি ওয়ার্ড এ একজন নির্বাচিত মহিলা জনপ্রতিনিধি (পরিষদের মহিলা মেম্বার) রয়েছেন। তারা সকলেই নির্বাচিত জনপ্রতিনিধি (পরিষদের চেয়ারম্যান) কে রিপোরটিং করছেন।
এছাড়াও পরিষদে একজন নিয়োগপ্রাপ্ত একজন সচিব, দশজন গ্রাম পুলিশ এবং একজন উদ্যোক্তা রয়েছে।
২০১১ সালের আদমশুমারি অনুযায়ী গুনাহার ইউনিয়নের মোট জনসংখ্যা ছিল ২৭১০১ জন, যার মধ্যে পুরুষ হল ১৩৫৮২ জন এবং নারী হল ১৪১৪২ জন।
গুনাহার ইউনিয়নের গড় স্বাক্ষরতা হার ৫০.০%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫৪.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
গুনাহার ইউনিয়নের অর্থনীতি মূলত কৃষি নির্ভর।
এস ফোর্স (বাংলাদেশ)
এস ফোর্স ছিল মেজর কে এম সফিউল্লাহের নেতৃত্বে গঠিত বাংলাদেশ সশস্ত্র বাহিনী এর সামরিক ব্রিগেড। এটি ১ অক্টোবর ১৯৭১ গঠন করা হয়, ব্রিগেডটি ২য় ও ১১তম ইস্ট বেঙ্গল রেজিমেন্ট এর সমন্বয়ে গঠিত হয়েছিল।
২৫ মার্চ ১৯৭১, পাকিস্তান সেনাবাহিনী নির্দয় ভাবে ঝাঁপিয়ে পড়ে বাঙ্গালী জনগোষ্ঠীর (তৎকালীন পূর্ব পাকিস্তান)। তাদের পূর্ব পাকিস্তান এর রাজধানীতে উন্মাদের মতো হত্যাযজ্ঞ পাকিস্তান সেনাবাহিনীতে কর্মরত বাঙালি সামরিক কর্মকর্তাদের কর্তৃপক্ষের বিরুদ্ধে বিদ্রোহী করে তোলে এবং বাংলাদেশের স্বাধীনতা যুদ্ধ যোগ দেন।
২৮ মার্চ কে এম সফিউল্লাহ এর নেতৃত্বে ২য় ইস্ট বেঙ্গল রেজিমেন্ট এর কর্মকর্তারা যাদের অবস্থান ছিল রাজধানী ঢাকা সংলগ্ন জয়দেবপুর ক্যান্টনমেন্ট, অন্যান্য সৈন্যদল এবং বাকি ক্যান্টনমেন্ট বিদ্রোহ ঘোষনা করে। প্রাথমিকভাবে মেজর সফিউল্লাহ সেক্টর-৩ এর অধিনায়ক হিসেবে নির্বাচিত হন.
স্বাধীনতাযুদ্ধের দীর্ঘায়নের সম্ভাবনা বিবেচনায় এনে বাংলাদেশের অস্থায়ী সরকার বিপক্ষের অস্ত্র সংগ্রামের প্রতিরোধ এর জন্যে নিয়মিত সামরিক বাহিনী নিয়ন্ত্রণের সিদ্ধান্ত নেয়।
পরিকল্পনার অংশ হিসেবে সরকারের নির্দেশে কর্নেল আতাউল গনি ওসমানী তিনটি ব্রিগেড আকারের ফোর্স গঠন করেন। যেগুলোর নামকরণ করা হয় তাদের অধিনায়কদের নামের অদ্যাংশ দিয়ে। যা এস ফোর্স, কে ফোর্স, জেড ফোর্স নামে পরিচিত।
সরকারের নির্দেশনা অনুসারে, মেজর খালেদ মোশাররফ সেপ্টেম্বরের শেষ সপ্তাহে গঠন করেন কে ফোর্স এবং মেজর জিয়াউর রহমান জেড ফোর্স এবং মেজর কে এম শফিউল্লাহ গঠন করেন এস ফোর্স।
এস ফোর্স এর ব্রিগেড সদর দপ্তর ছিল হেজামারা।
নভেম্বরের শেষভাগে এস ফোর্স যুদ্ধের জন্যে প্রস্তুত হয়। এটির পরিচালিত অপারেশন আখাউড়া, মুকুন্দপুর, ধর্মনগর এবং নভেম্বর থেকে বাংলাদেশের স্বাধীনতার আগ পর্যন্ত আরো বহু স্থানে অভিযান চালিয়ে গেছে।
জেমস ফ্রাঙ্কলিন
জেমস এডওয়ার্ড চার্লস ফ্রাঙ্কলিন (; জন্ম: ৭ নভেম্বর, ১৯৮০) ওয়েলিংটনে জন্মগ্রহণকারী প্রথিতযশা নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলে থাকেন। বামহাতি মিডিয়াম-ফাস্ট বোলিংয়ের মাধ্যমে বলকে সুইং করানোয় পারদর্শিতা অর্জন করেছেন। বামহাতে নিচের সারিতে ব্যাটিংয়ের মাধ্যমে খেলোয়াড়ী জীবনের সূত্রপাত ঘটান। কিন্তু ব্যাটিংয়ে দ্রুতলয়ে উন্নতি ঘটিয়ে প্রথম-শ্রেণীর ক্রিকেটে মাঝারীসারির ব্যাটসম্যানরূপে আবির্ভূত হন ‘ফ্রাঙ্কো’ ডাকনামে পরিচিত জেমস ফ্রাঙ্কলিন।
২০০১ সালের শুরুতে মাত্র ২০ বছর বয়সে আন্তর্জাতিক ক্রিকেটে তিনি তার প্রথম খেলায় অংশ নেন। এ সময়ে নিউজিল্যান্ডীয় বোলারদেরকে কম-বেশি আঘাতের মুখোমুখি হতে হয়েছিল। বছরের শেষদিকে সফরকারী পাকিস্তানের বিপক্ষে অকল্যান্ড টেস্টের মাধ্যমে অভিষিক্ত হন। কিন্তু ঐ খেলায় তিনি জোড়াশূন্য লাভ করেন। তবে বল হাতে মুশতাক আহমেদ ও মোহাম্মদ ইউসুফের উইকেট দখল করেন। ডারহামের ন্যাট ওয়েস্ট সিরিজে ইংল্যান্ডের বিপক্ষে অনুষ্ঠিত খেলায় ম্যান অব দ্য ম্যাচ নির্বাচিত হন তিনি।
এরপর স্বাগতিক বাংলাদেশের বিপক্ষে ২০০৪-০৫ মৌসুমে অনুষ্ঠিত টেস্ট সিরিজে অংশগ্রহণ করেন। সিরিজের ১ম টেস্টে ৫/২৮ বোলিং পরিসংখ্যান গড়ে দলকে জয়লাভে প্রভূতঃ সহায়তা করেন তিনি। মার্চ, ২০০৫ সালে সফরকারী অস্ট্রেলিয়ার বিপক্ষে সিরিজের ৩য় টেস্টে ব্যক্তিগত সেরা ৬/১১৯ পেয়েছিলেন। এছাড়াও ঐ বছরের শেষদিকে সফরকারী ওয়েস্ট ইন্ডিজের বিপক্ষে পেয়েছেন ৫/৫৩।
২৯ এপ্রিল, ২০০৬ তারিখে নিজস্ব প্রথম টেস্ট সেঞ্চুরি করেন। কেপটাউনের নিউল্যান্ডস ক্রিকেট গ্রাউন্ডে স্বাগতিক দক্ষিণ আফ্রিকার বিপক্ষে করেন অপরাজিত ১২২* রান।
২০১০সালে ভারত সফরে যান। ঐ সফরে ব্যাটহাতে ৯৮, ৭২ ও ১৭ রান তুলেন। সবগুলো খেলাতেই অপরাজিত ছিলেন তিনি ও ব্যাটহাতে তার শক্তমত্তার পরিচয় তুলে ধরেন। পাকিস্তানের বিপক্ষে টুয়েন্টি২০ আন্তর্জাতিক সিরিজে দক্ষতার থাকায় ব্যাটিংয়ের অবস্থান পরিবর্তন করে উপরের সারিতে চলে আসেন। এরফলে নিউজিল্যান্ডের পক্ষে সফলতা নিয়ে আসে। এছাড়াও এ পদ্ধতির ক্রিকেটে নতুন বল হাতে নিয়ে বোলিংয়ে অগ্রসর হন।
পিটার পেথেরিকের পর দ্বিতীয় নিউজিল্যান্ডীয় হিসেবে টেস্ট ক্রিকেটে হ্যাট্রিক করার কীর্তিগাথা রচনা করেন তিনি। ২০ অক্টোবর, ২০০৪ তারিখে বাংলাদেশের বিপক্ষে এ ঘটনাটি ঘটান। বঙ্গবন্ধু জাতীয় স্টেডিয়ামে অনুষ্ঠিত ২ টেস্ট সিরিজের ১ম টেস্টের প্রথম ইনিংসে তিনি একে-একে মানজারুল ইসলাম রানা, মোহাম্মদ রফিক ও সর্বশেষে তাপস বৈশ্যকে বোল্ড করে টেস্ট ইতিহাসের ৩৫তম হ্যাট্রিক সম্পন্ন করেন।
২০০৭ সালের ক্রিকেট বিশ্বকাপে নিজস্ব প্রথম বলেই উইকেট লাভের বিরল কীর্তিগাথা রচনা করেন। এরফলে একমাত্র খেলোয়াড় হিসেবে ক্রিকেট বিশ্বকাপের অভিষেকে প্রথম বলেই উইকেট নেয়ার এ গৌরবময় ইতিহাস গড়েন।
২০০৬ সালে কাউন্টি ক্রিকেটে গ্ল্যামারগনের প্রতিনিধিত্ব করেন। এরপূর্বে ২০১৪ সালে গ্লুচেস্টারশায়ারের পক্ষে খেলেছিলেন। প্রথম-শ্রেণীর ক্রিকেটে ওয়েলিংটনের বিপক্ষে দুইবার দ্বি-শতক করেন। ২০০৫-০৬ মৌসুমে করেন ২০৮ ও ২০০৮-০৯ মৌসুমে করেন ২১৯ রান। ২০১২ সালের ফ্রেন্ডস লাইফ টি২০ প্রতিযোগিতায় এসেক্সের পক্ষাবলম্বন করেন।
৬ ফেব্রুয়ারি, ২০১৫ তারিখে মিডলসেক্সের পক্ষে দুই-বছর মেয়াদে তার চুক্তিবদ্ধ হবার কথা ঘোষণা করা হয়। কার্যতঃ আন্তর্জাতিক ক্রিকেট থেকে অবসর নেয়া ফ্রাঙ্কলিন ক্লাব দলটির পক্ষে সকল স্তরের ক্রিকেটে অংশ নিবেন।
ব্যক্তিগত জীবনে বিবাহিত ফ্রাঙ্কলিন কেরি’র সাথে পরিণয়সূত্র গড়ে তুলেন। নভেম্বর, ২০০৮ সালে ‘চার্লি’ নামের এক পুত্র সন্তানের জনক হন তিনি।
বিমল দাশগুপ্ত
বিমল দাশগুপ্ত (২৯ এপ্রিল, ১৯১০- ৩ মার্চ, ২০০০) একজন ভারতীয় সশস্ত্র বিপ্লববাদী।
তার জন্ম বাংলাদেশের বরিশাল জেলার ঝালকাঠি তে। পিতা কবিরাজ অক্ষয়কুমার দাশগুপ্ত। কবিরাজি চিকিৎসার সূত্রে পিতা মেদিনীপুর এসে বসবাস শুরু করেন। বিমল দাশগুপ্ত ১২/১৩ বছর বয়েস থেকেই বিপ্লবী আন্দোলনের সাথে যোগাযোগ রাখতেন। সশস্ত্র সংগ্রামে অংশগ্রহণ করবার আগে ১৯২০ সালে অসহযোগ আন্দোলনে যোগ দিয়েছিলেন। মেদিনীপুর হিন্দু স্কুলের ছাত্র ছিলেন।
১৯২৮ সালে সুভাষচন্দ্র বসু বিপ্লবী দীনেশ গুপ্তকে বেঙ্গল ভলেন্টিয়ার্সের মেদিনীপুর শাখার দায়িত্ব দেন। দীনেশ গুপ্তের অক্লান্ত চেষ্টায় মেদিনীপুর জেলায় বিপ্লবী আন্দোলন অন্য মাত্রা পায়। বিমল দাশগুপ্ত হয়ে ওঠেন দীনেশ গুপ্তের মন্ত্রশিষ্য। লবন আইন অমান্যের সময় জেলাশাসক জেমস পেডি দীঘা সমুদ্রতীরে সত্যাগ্রহীদের ওপর পাশবিক অত্যাচার চালিয়েছিল। এর প্রতিশোধ নিতে বিপ্লবীরা সিদ্ধান্ত নেন পেডি হত্যার। জ্যোতিজীবন ঘোষের সাথে বিমল দাশগুপ্ত এই দায়িত্ব পান। ১৯৩১ খৃষ্টাব্দের ৭ এপ্রিল মেদিনীপুর কলেজিয়েট স্কুলে প্রদর্শনী দেখতে এলে পেডি সাহেব এই দুই বিপ্লবীর গুলিতে নিহত হয়। দুজনেই পালাতে সক্ষম হন। বিমল দাশগুপ্ত আত্মগোপন করে ঝরিয়া অঞ্চলের কয়লাখনি তে চাকরি নেন ও পরে কলকাতার মেটিয়াবুরুজেও থাকতেন, পুলিশ সন্ধান পায়নি।
ক্লাইভ স্ট্রীটে ভিলিয়ার্স সাহেবের হত্যার ভার আবার দেওয়া হয় বিমল দাশগুপ্তকে। ২৯ জুলাই, ১৯৩১ সালে তিনি ভিলিয়ার্সকে গুলি করেন তার অফিসে ঢুকে। পকেট থেকে সায়ানাইড বের করার আগেই ধরা পড়ে যান।
পেডি মার্ডার কেসের আসামী হিসেবে পুলিশ তাকে শেষ পর্যন্ত খুঁজে পেল। কারণ বিপ্লবী কানাইলাল ভট্টাচার্য গার্লিককে হত্যা করেন ও শহীদ হন এই বিমল দাশগুপ্ত (বা বিমল গুপ্ত) নাম নিয়ে যাতে করে পুলিশ আসল বিমল দাশগুপ্ত কে খোঁজা ছেড়ে দেয়। শহীদ কানাইলাল ভট্টাচার্যের নামহীন হয়ে থেকে যাওয়া ও অন্য এক বিপ্লবীকে পুলিশের হাত হতে বাঁচিয়ে যাওয়ার এই আত্মত্যাগ ইতিহাসে বিরল। সুভাষচন্দ্রের উদ্যোগে তিনজন ব্যারিস্টার দাঁড়িয়েছিলেন স্পেশাল ট্রাইবুন্যালে বিপ্লবীদের পক্ষে। জ্যোতিজীবন ঘোষ প্রমানাভাবে ছাড়া পেলেন এবং সওয়ালের সময় প্রধান সাক্ষী সুশীল দাস জানান 'পেডি হত্যাকারী বিমল দাশগুপ্ত নয়'। বিমল দাশগুপ্তকে বাঁচাতে মেদিনীপুরের রাজা নরেন্দ্রলাল খান সুশীল দাসকে একথা বলতে নির্দেশ দেন। পেডি হত্যায় খালাস পেলেও ভিলিয়ার্স হত্যা মামলায় দশ বছর কারাদণ্ড হয় তার।
১৯৩২ খৃষ্টাব্দের মাঝামাঝি তাকে আন্দামান সেলুলার জেলে পাঠানো হয়। ১৯৩৬ সালে সেখানে রাজনৈতিক বন্দীর মর্যাদার দাবীতে অনশন করেন। সুভাষচন্দ্র ও মুজফফর আহমেদের মধ্যস্থতায় অনশন প্রত্যাহার করে নেওয়া হয়। ১৯৩৮ সালে তাকে দেশে ফিরিয়ে আনা হয় যদিও মুক্তি পাননি। চার বছর বাংলা দেশের বিভিন্ন জেলে বন্দীজীবন যাপন করেন বিমল দাশগুপ্ত।
১৯৪২ সালে মুক্তিলাভ নিজ বাড়ি মেদিনীপুরেই জমিজমা দেখাশোনা করতেন। স্বাধীনতার পরে আনন্দবাজার পত্রিকার সেলস ইনস্পেকটর হিসেবে কিছুদিন কাজ করেছেন।
৩ মার্চ ২০০০ সালে মারা যান এই অগ্নিযুগের বিপ্লবী।
রূপকথার গল্প
রূপকথার গল্প তৌকির আহমেদ পরিচালিত ২০০৬ সালের বাংলাদেশী নাট্য চলচ্চিত্র। তৌকির আহমেদের নিজের গল্প, চিত্রনাট্য ও সংলাপে চলচ্চিত্রটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তৌকীর আহমেদ, চঞ্চল চৌধুরী, তাসকিন সুমী, মামুনুর রশীদ, হুমায়ুন ফরীদি, মোশাররফ করিম প্রমুখ।
এই চলচ্চিত্র পরিচালনার জন্য তৌকীর আহমেদ সমালোচকদের বিচারে শ্রেষ্ঠ পরিচালক হিসেবে এবং চঞ্চল চৌধুরী শ্রেষ্ঠ চলচ্চিত্র অভিনেতা হিসেবে মেরিল-প্রথম আলো পুরস্কার লাভ করে। এছাড়া চলচ্চিত্রটি ২০০৮ সালে ঢাকা আন্তর্জাতিক চলচ্চিত্র উৎসব-এ দর্শক পছন্দ পুরস্কার অর্জন করে।
একজন যুবক তার চাকরীর প্রথম দিনই চাকরী হারিয়ে পথে ঘুরতে ঘুরতে এক মহিলার সাথে দেখা হয়। তার কোলে একটি বাচ্চা ছিল। মহিলাটি বাচ্চার জন্য খাবার কেনার কথা বলে তার কাছে বাচ্চাটি রেখে একজন ট্রাক ড্রাইভারের সাথে চলে যায়। পুলিশ তাকে শিশু অপহরণকারী বলে চিহ্নিত করে তাকে থানায় নিয়ে যায়। অন্যদিকে মহিলাটি ফিরে এসে তার বাচ্চাকে না পেয়ে ট্রাক ড্রাইভারকে নিয়ে শহরের অলিতে গলিতে খুঁজে বেড়ায়। যুবকটি তার নৈতিক বোধ থেকে বাচ্চাটিকে ছেড়ে যেতে পারে না। সে তার যথাসাধ্য চেষ্টা করে বাচ্চাটিকে বাঁচাতে। কিন্তু অনেক চেষ্টার পরও যুবকটি বাচ্চাটির কোনো সংগতি করতে পারে না। বিভিন্ন স্থানে ঘুরতে ঘুরতে যুবকটি বাচ্চাটিকে নিয়ে একটি রেলস্টেশনে পৌছায়। অন্যদিকে মহিলাটি ট্রাক ড্রাইভারের সাথে অনাকাঙ্ক্ষিত ঘটনায় জড়িয়ে পড়ে ও ড্রাইভারটিকে ছেড়ে চলে আসে। অতঃপর কাকতালীয়ভাবে ঐ একই রেলস্টেশনে উপস্থিত হয়। মহিলাটি বিনাবাক্যব্যয়ে বাচ্চাকে নিয়ে চলে যায়। যুবকটির ঐদিকে নির্বাকভাবে তাকিয়ে থাকার দৃশ্যের মধ্যদিয়ে কাহিনীর সমাপ্তি ঘটে।রূপকথার গল্প চলচ্চিত্রের সঙ্গীত পরিচালনা করেছেন বারী সিদ্দিকী। গীত রচনা করেছেন শহীদুল্লাহ ফরায়েজী ও বারী সিদ্দিকী। এছাড়া নিধু বাবু ও রবীন্দ্রনাথ ঠাকুর রচিত কয়েকটি গান এতে গৃহীত হয়েছে।
দ্য ডেইলি স্টারে এক চলচ্চিত্র সমালোচনায় বলা হয় চলচ্চিত্রটির নাম রূপকথার গল্প হলেও আসলে এতে রূপকথা নেই আছে এক নারীর জীবনের করুণ গল্প, যে তার হারিয়ে যাওয়া সন্তানকে খুঁজছে। পরিচালক তৌকীর আহমেদ সমসাময়িক জীবনের এই মর্মস্পর্শী বাস্তবতাকে এই ছবিতে তুলে ধরেছেন। তবে কিছু দৃশ্য অপ্রয়োজনীয় বলে মনে হয়েছে।
অখিলচন্দ্র নন্দী
অখিলচন্দ্র নন্দী ( ৭ মার্চ ১৯০৭ - ১৬ ডিসেম্বর ১৯৮৭) একজন ব্রিটিশবিরোধী বিপ্লবী ও সাম্যবাদী কর্মী।
বাংলাদেশের ব্রাহ্মণবাড়ীয়া জেলার কালিকচ্ছ গ্রামে তার জন্ম। এই এলাকার নন্দী বংশ সুপরিচিত। ব্রিটিশবিরোধী সশস্ত্র আন্দোলনে কালিকচ্ছ গ্রামের নন্দী বংশের অনেকেই অংশগ্রহণ করেছিলেন। প্রখ্যাত বাঙালী সাহিত্যিক জ্যোতিরিন্দ্র নন্দীও একই বংশের ব্যক্তি। অখিলচন্দ্র নন্দীর স্ত্রী শেফালী নন্দী একজন লেখিকা।
কৈশোরকাল থেকেই স্বাধীনতা আন্দোলনে সক্রিয়ভাবে যুক্ত ছিলেন অখিলচন্দ্র। কুমিল্লা শহরের মহিলারা একটা সময় স্বাধীনতা সংগ্রামে ব্যাপকহারে অংশগ্রহণ করেছিলেন তারই সক্রিয় সহযোগীতায়। দুই মহিলা বিপ্লবী শান্তি ঘোষ ও সুনীতি চৌধুরী কুমিল্লার ম্যাজিস্ট্রেট স্টিভেন্সকে হত্যা করেন, একাজে সাহায্যকারী ছিলেন তিনি। স্টিভেন্স হত্যা মামলায় তিনি ধরা পড়েন ও আট বছর কারারুদ্ধ থাকেন। জেলে থাকাকালীন বি.এ পাশ করেন অখিলচন্দ্র।
জেল থেকে মুক্তিলাভ করে সন্ত্রাসবাদী বিপ্লবী আন্দোলনের পথ পরিহার করেন ও মার্ক্সবাদে আকৃষ্ট হন তিনি। ১৯৩৯ সালে ভারতের কমিউনিস্ট পার্টির সদস্যপদ লাভ করেছিলেন। স্বাধীনতার পর পিসি চ্যাটার্জী এন্ড কোম্পানিতে কাজ করতেন। এছাড়াও বিভিন্ন জনকল্যাণমূলক কাজের সাথে জড়িত ছিলেন। একটি জীবনীমূলক বই লিখেছেন যার নাম "'বিপ্লবীর স্মৃতিচারণ"'।
১৬ ডিসেম্বর, ১৯৮৫ সালে তিনি মারা যান।
হালদা (চলচ্চিত্র)
হালদা তৌকির আহমেদ পরিচালিত ২০১৭ সালের বাংলাদেশী নাট্য চলচ্চিত্র। আজাদ বুলবুলের কাহিনীতে চলচ্চিত্রটির চিত্রনাট্য লিখেছেন তৌকীর আহমেদ। ছবিটি প্রযোজনা করেছে আমরা ক'জন। এশিয়ার একমাত্র প্রাকৃতিক মৎস প্রজনন কেন্দ্র হালদা নদী ও এর দুই পাড়ের জেলেদের জীবন নিয়ে চলচ্চিত্রের গল্প আবর্তিত হয়েছে। এতে অভিনয় করছেন জাহিদ হাসান, নুসরাত ইমরোজ তিশা, মোশাররফ করিম, ফজলুর রহমান বাবু, রুনা খান প্রমুখ।
চলচ্চিত্রটি ২০১৭ সালের ১ ডিসেম্বর বাংলাদেশে মুক্তি পায়। চলচ্চিত্রটি ২০১৮ সালে অনুষ্ঠিত ঢাকা আন্তর্জাতিক চলচ্চিত্র উৎসব প্রদর্শিত হয় এবং তৌকির আহমেদ শ্রেষ্ঠ পরিচালকের পুরস্কার লাভ করেন।তৌকির আহমেদ-এর পরিচালনায় "অজ্ঞাতনামা" চলচ্চিত্রে ফজলুর রহমান বাবুর অভিনয় প্রশংসিত হওয়ার পর তাকে আবার এই চলচ্চিত্রের জন্য নির্বাচন করা হয়। মুহম্মদ মোস্তফা কামাল রাজ পরিচালিত "প্রজাপতির" পর এই চলচ্চিত্রে দ্বিতীয়বারের মত একসাথে কাজ করেন জাহিদ হাসান ও মোশাররফ করিম। জাহিদ হাসানের এটি তৌকীরের পরিচালনায় প্রথম চলচ্চিত্র। তবে তারা একসঙ্গে নাট্যকেন্দ্রে মঞ্চ নাটক করেছেন। অন্যদিকে মোশাররফ করিম তৌকীরের আগের চারটি চলচ্চিত্রেই অভিনয় করেন। প্রধান দুটি নারী চরিত্রে অভিনয় করেছেন নুসরাত ইমরোজ তিশা এবং রুনা খান। এটি তাদের দুজনেরই তৌকীরের পরিচালনায় প্রথম চলচ্চিত্র। তিশা অভিনীত চরিত্রের নাম হাসু এবং এই চরিত্রের জন্য তাকে নির্বাচন করেছিলেন তৌকিরের স্ত্রী অভিনেত্রী বিপাশা হায়াত। তিশা এই প্রসঙ্গে বলেন তিনি বিপাশা হায়াতের প্রতি কৃতজ্ঞ।
ছবিটির কিছু প্রি-ওয়ার্ক শুরু হয় ২০১৬ সালের এপ্রিল মাস থেকে হাটহাজারীর উত্তর মাদার্শা রামদা মুন্সির হাট এলাকায়। হালদা নদীতে একটা নির্দিষ্ট সময়ে মাছ ডিম পাড়ে। সেই ডিম পাড়ার দৃশ্যগুলোর চিত্রধারণ করা হয় এসময়ে। ছবিটির প্রধান চিত্রগ্রহণ শুরু হয় ২৬ সেপ্টেম্বর, ২০১৬ থেকে চট্টগ্রামের হাটহাজারীর হালদা নদীর পারে। ছবির সম্পূর্ণ শুটিং শেষ হয় ২২ দিনে।
চলচ্চিত্রটির সঙ্গীত পরিচালনা করেছেন পিন্টু ঘোষ। তিনি এর আগে তৌকীর আহমেদের "অজ্ঞাতনামা" চলচ্চিত্রেরও সঙ্গীত পরিচালনা করেছেন। ছবির গীতও রচনা করেছেন পিন্টু ঘোষ। গানে কণ্ঠ দিয়েছেন পিন্টু ঘোষ ও সুকন্যা মজুমদার ঘোষ।
ডুডল আর্মি ২: মিনি মিলিসিয়া
ডুডল আর্মি ২: মিনি মিলিসিয়া (ডিএ২) একটি ফ্রিমিয়াম শ্যুটিং ভিত্তিক গেম যেটি অ্যান্ড্রয়েড এবং আইওএস ডিভাইসে খেলা যায়। গেমটি আইওএস ডিভাইসের জন্য ৫ এপ্রিল , ২০১১ তে মুক্তি দেয়া হয় এবং গুগল প্লে তে অ্যান্ড্রয়েড ডিভাইসের জন্য ১৮ মার্চ, ২০১৫ সালে মুক্তি দেয়া হয়।
গেমটি ২০১৭-তে ভারতীয় এ্যাপল এ্যাপ স্টোরে শীর্ষ গেমগুলির মধ্যে একটি হিসেবে তালিকাভুক্ত করা হয়েছে।
ডুডল আর্মি ২: মিনি মিলিসিয়া তে তিন ধরনের গেমপ্লে মোড রয়েছে। এগুলো হল : ট্রেইনিং,সারভাইভাল,মাল্টিপ্লেয়ার।
এই মোডে প্লেয়ার একটি অফিসার ক্যান্ডিডেট স্কুলের একজন সার্জের কাছ থেকে ট্রেইনিং নেয়।
সার্জ গেমে চলাফেরা এবং বিভিন্ন অস্ত্র চালানোর কৌশল শেখায়।
এই মোডে সার্জ প্লেয়ারকে একটি যুদ্ধক্ষেত্রে নিয়ে আসে যেখানে অনেক অস্ত্রধারী রোবোট থাকে। প্লেয়ারের কাজ হলো এইসব রোবোটের হাত থেকে সার্জের সহায়তায় নিজেকে রক্ষা করা। প্লেয়ার এইসব রোবোটকে মেরে বিভিন্ন ধরনের অস্ত্র যেমন ডেজার্ট ঈগল, উজি, .৪৪ ম্যাগনাম,স্নাইপার রাইফেল,এম৯৩বিএ,এমপি৫, একে-৪৭, এম৪,স্মাউ,শটগান,লেজার,সাউ গান,ফ্লেম থ্রোয়ার,এম১৪,ইএমপি,মেচিট, এবং গ্রেনেড, প্রক্সিমিটি, গ্যাস গ্রেনেড নিতে পারে।
এই মোডে প্লেয়ার অনলাইনে পিভিপি নেটওয়ার্কের মাধ্যমে অথবা অফলাইনে ওয়াইফাই এর মাধ্যমে সর্বোচ্চ ১১ জন প্লেয়ারের(সর্বমোট ১২ জন) সাথে খেলতে পারে. ওয়াই-ফাই মাল্টিপ্লেয়ার অনলাইন কিংবা লোকাল এরিয়া নেটওয়ার্ক(ল্যান) ভিত্তিক হতে পারে। গেমপ্লে সারভাইভেলের মতোই তবে এখানে বিভিন্ন প্লেয়ারকে মারলে একটি করে ব্যাটেল পয়েন্ট পাওয়া যায় যা দিয়ে পরে দোকান(স্টোর) থেকে বিভিন্ন বোনাস আইটেম কেনা যায়। তবে অনলাইনে কিছু অস্ত্র যেমন কামান(স্মাউ) এবং স্নাইপার রাইফেল ব্যবহারের ক্ষেত্রে ০.৯৯ ডলার দিয়ে প্রো প্যাক কিনতে হয়।
গেমটিতে এক্সপেরিয়েন্স এবং রেঙ্কিং প্রথাও রয়েছে।
বাংলাদেশ–মালি সম্পর্ক
বাংলাদেশ–মালি সম্পর্ক হল বাংলাদেশ এবং মালি রাষ্ট্রদ্বয়ের মধ্যকার দ্বিপাক্ষিক সম্পর্ক।
২০১৪ সালের এপ্রিল মাস থেকে বাংলাদেশি শান্তিরক্ষী বাহিনী ইউনাইটেড ন্যাশনস মাল্টিডিমেনশাল ইন্টিগ্রেটেড স্ট্যাবিলাইজেশন মিশন ইন মালির অংশ হিসেবে মালিতে কাজ করে চলেছে। তখনই ১১২ জন বাংলাদেশি সেনা ঢাকা থেকে মালির উদ্দেশ্যে যাত্রা করে। শেষমেষ ১,৪৪৬ জন সেনা সংবলিত ৬টি বাংলাদেশি বাহিনী মালিতে কর্মরত আছে। বাহিনীর মধ্যে বাংলাদেশ সেনাবাহিনীর একটি ব্যাটালিয়ন এবং একটি নেভি ইউনিট রয়েছে। এছাড়াও দুটি সিগন্যাল ইউনিট, একটি প্রকৌশল ইউনিট এবং একটি যানবাহন ইউনিট সেখানে কাজ করে চলেছে।
বাংলাদেশ এবং মালি দ্বিপাক্ষিক বাণিজ্য ও বিনিয়োগ প্রসারে পারস্পরিক উৎসাহ দেখিয়েছে। মালি বাংলাদেশ থেকে সার আমদানির ব্যাপারে আগ্রহ প্রকাশ করেছে। আবার মালি বৃহৎ তুলা উৎপাদনকারী দেশ হওয়ায় বাংলাদেশ তাদের বৃহৎ বস্ত্রশিল্পের প্রসারে মালি থেকে তুলা আমদানির ব্যাপারে আগ্রহ প্রকাশ করেছে। বাংলাদেশি বস্ত্র, ওষুধ, পাট এবং চা মালির বাজারে ভালো কদর পেয়েছে। দ্বিপাক্ষিক অর্থনৈতিক সম্পর্ক আরো জোরদার করতে দুই দেশই পারস্পরিক দল বিনিময় করেছে। এছাড়াও, যৌথ অর্থনৈতিক সংস্থা গঠনের প্রস্তাব করা হয়েছে।
২০১৪ সালে, বাংলাদেশি তারিফ কমিশন আফ্রিকান রাষ্ট্রের সাথে নতুন বাণিজ্য চুক্তি তৈরি করেছে এবং এ ধরণের নতুন চুক্তি বাস্তবায়নের ক্ষেত্রে মালি ও নাইজেরিয়া সবচেয়ে সম্ভাবনাময় রাষ্ট্র।
নামিবিয়া–বাংলাদেশ সম্পর্ক
নামিবিয়া–বাংলাদেশ সম্পর্ক হল নামিবিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই পারস্পরিক সৌহার্দ্যপূর্ণ সম্পর্ক বজায় রেখে চলেছে, যা আরো প্রসারের লক্ষ্যে দুই দেশই কাজ করে চলেছে।
বাংলাদেশ এবং নামিবিয়া একে অপরকে সামাজিক উন্নয়ন খাতে সহযোগিতা করতে আগ্রহী। বাংলাদেশ এইচআইভি/এইডস প্রভৃতি রোগের মত স্বাস্থ্যঝুঁকি এড়াতে নামিবিয়াকে সহযোগিতা করছে, বিশেষ করে ওষুধ প্রযুক্তিক বিষয়ে। নামিবিয়ার সামাজিক উন্নয়নের লক্ষ্যে বাংলাদেশ থেকে দক্ষ চিকিৎসক এবং প্রকৌশলী নেবার জন্যেও নামিবিয়াকে আহ্বান করেছে বাংলাদেশ।
বাংলাদেশ এবং নামিবিয়া উভয় রাষ্ট্রই দ্বিপাক্ষিক সম্পর্ক প্রসারে প্রয়োজনীয় পদক্ষেপ গ্রহণে আগ্রহী। বাংলাদেশের পাটজাত দ্রব্যসামগ্রী, চামড়াজাত দ্রব্য, সিরামিক এবং ওষুধ নাইজেরিয় বাজারে কদর পেয়েছে।
অবচেতন
মনোবিজ্ঞানে বর্তমান চেতনার (focal awareness) পরিসরে না থাকা চেতনাকে অবচেতন (ইংরাজী: subconcious) বলা হয়।
অবচেতন হ'ল মানব চেতনেরই একটা অংশ।অবচেতন (Subconscious) -এর ধারণার উৎপত্তি হয়েছিল ঊনবিংশ শতকে। অষ্ট্রিয়ার মনোবিজ্ঞানী সিগ্‌মণ্ড ফ্রয়েড ও ফরাসি মনোবিজ্ঞানী পিয়ের জাঁনেট (১৮৫৯ - ১৯৪৭) পৃথক পৃথক ভাবে এই ধারণার অবতারণা করেছিলেন । 
সিগমুণ্ড ফ্রয়েড মানুষের মনোজগতকে তিনটি স্তরে ভাগ করেছিলেন ;
চেতন মনে জাগ্রত অবস্থায় মানুষ পারিপার্শ্বিক জগতের সাথে সংযোগ রাখে। অবচেতন মনে সংযোগ রাখে অন্তরজগতের সাথে অর্থাৎ অতীত স্মৃতি ও জৈবিক প্রয়োজনসমূহের সাথে।. মনোবিজ্ঞানী সিগমুণ্ড ফ্রয়েডের মতে, মানব মনের প্রায় ৯০ শতাংশই অবচেতন বাকী কেবল ১০ শতাংশ চেতন অবস্থায় থাকে।অবচেতন মন যদিও আমাদের জাগ্রত চেতনার বাইরে তথাপিও কিছু প্রচেষ্টার বিনিময়ে একে আমাদের চেতন মনে আনা যায়। উল্লেখ্য যে, এই প্রক্রিয়ার সাহায্যেই মানসিক রোগীদের মনোচিকিৎসা করা হয়।
নাইজেরিয়া–বাংলাদেশ সম্পর্ক
নাইজেরিয়া–বাংলাদেশ সম্পর্ক হল নাইজেরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ ও নাইজেরিয়া উভয়েই উন্নয়নশীল ৮ দেশ, অর্গানাইজেশন অব ইসলামিক কোঅপারেশন প্রভৃতি সংগঠনের সদস্য।
২০১০ সালে বাংলাদেশের প্রধানমন্ত্রী শেখ হাসিনা আবুজায় আনুষ্ঠানিক সফর করেন।
বাণিজ্য ও বিনিয়োগ, কৃষি ও পর্যটন হল এ দুই রাষ্ট্রের মধ্যকার সম্পর্কের প্রধান অঞ্চল।
বাংলাদেশ এবং নাইজেরিয়া দ্বিপাক্ষিক বাণিজ্য ও বিনিয়োগ বাড়াতে পারস্পরিক আগ্রহ প্রকাশ করেছে। বাংলাদেশি ওষুধ, নিটওয়্যার, সিমেন্ট, পাট ও পাটজাত দ্রব্য, সিরামিক, সমুদ্রে যাতায়াতকারী যান, আলোক প্রকৌশল, চামড়া ও প্লাস্টিক নির্মিত দ্রব্যসামগ্রী নাইজেরিয় বাজারে বেশ ভালো কদর পেয়েছে। নাইজেরিয়া বাংলাদেশি ব্যবসায়ীদের কৃষি, খাদ্য প্রক্রিয়াজাতকরণ, মেডিকেল সামগ্রি, আইসিটি এবং শিক্ষাখাতে বিনিয়োগের জন্য আহ্বান জানিয়েছে। ২০১২ সালে এ দুই দেশের মধ্যে বাণিজ্যের পরিমাণ ১৪ মিলিয়ন মার্কিন ডলারে পৌছে যায়। ২০১৪ সালে, বাংলাদেশি তারিফ কমিশন আফ্রিকান রাষ্ট্রের সাথে নতুন বাণিজ্য চুক্তি তৈরি করেছে এবং এ ধরণের নতুন চুক্তি বাস্তবায়নের ক্ষেত্রে মালি ও নাইজেরিয়া সবচেয়ে সম্ভাবনাময় রাষ্ট্র।
দক্ষিণ ঢেমশা চৌমুহনী আদর্শ উচ্চ বিদ্যালয়
দক্ষিণ ঢেমশা চৌমুহনী আদর্শ উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান৷ এটি চৌমুহনী স্কুল নামে সমধিক পরিচিত৷
এই বিদ্যালয়টি চট্টগ্রাম জেলার সাতকানিয়া উপজেলার ঢেমশা ইউনিয়ন এর দক্ষিণ ঢেমশা গ্রামে অবস্থিত৷ এই বিদ্যালয়ের অন্যতম বৈশিষ্ট্য হচ্ছে এর যোগাযোগ ব্যবস্থা ৷ কলেজ রোডের পাশেই এই বিদ্যালয়ের অবস্থান ৷
এই বিদ্যালয় প্রতিষ্ঠিত হওয়ার আগে স্থানীয় শিক্ষার্থীদের মাধ্যমিক শিক্ষা গ্রহণের জন্য অনেক অনেক দূরের বিদ্যালয়ের শরণাপন্ন হতে হতো ৷ তাই স্থানীয়রা চৌমুহনী এলাকায় একটি বিদ্যালয়ের প্রয়োজনীয়তা বোধ করে ৷ বিদ্যালয় প্রতিষ্ঠিত হওয়ায় এলাকার শিক্ষার্থীদের অনেক সুবিধা হয়েছে ৷ স্কুলের জন্য অনেকে বিনামূল্যে জমি দান করেছেন ৷ এক কথায় স্থানীয়দের প্রচুর প্রচেষ্টার ফল এই মাধ্যমিক বিদ্যালয় ৷
এই বিদ্যালয়ের দু'টি ভবন রয়েছে ৷ এই বিদ্যালয়ের অবকাঠামো আকৃতি ইংরেজী বর্ণ আইয়ের মতো ৷ বিদ্যালয়ের প্রধান ভবনটিতে প্রধান শিক্ষকের কক্ষ, শিক্ষক-শিক্ষিকাদের অবস্থাকালীন কমন রোম ও শ্রেণী কক্ষ রয়েছে ৷
এই বিদ্যালয়ে একজন প্রধান শিক্ষক,একজন সহকারী প্রধান শিক্ষক এবং পাঠদানের জন্য বিষয় অনুযায়ী দক্ষ শিক্ষক-শিক্ষিকা রয়েছে ৷ এখানে ৬ষ্ঠ-১০ম শ্রেণীর শিক্ষার কার্যক্রম রয়েছে ৷
স্থানীয় কলেজ রোড়ের পাশে এক মনোরম পরিবেশে এই বিদ্যালয়ের অবস্থান ৷ বিদ্যালয়ের আশে-পাশে গ্রামীন কৃষিক্ষেত বিদ্যালয়কে ছবির মতো সুন্দর করে তুলে ৷
কলেজ রোড়ের পাশে অবস্থিত এই বিদ্যালয়ের একটি অনন্য বৈশিষ্ট্য হলো এর পরিবেশ। চার দিক পর্যাপ্ত গাছে ঘেরা। সবুজ ও মনোরম পরিবেশ। এর দু'টি একাডেমিক ভবন আছে । এর লাইব্রেরী বিশ্ব সাহিত্য কেন্দ্রের সাথে সংযুক্ত। বিজ্ঞান শিক্ষার নিমিত্তে এখানে সুসজ্জিত এবং পরিপূর্ণ ল্যাব রয়েছে পদার্থ বিদ্যা, রসায়ন , জীব বিদ্যা , কৃষি বিজ্ঞানের। রয়েছে যথেষ্ট পরিমাণ খেলার জায়গা ৷এক মনোরম পরিবেশে এখানে পাঠদান করা হয় ৷লেখাপড়ার পাশাপাশি বিদ্যালয়ের শিক্ষার্থীরা নানা খেলাধুলায় অংশগ্রহন করে ৷ উপজেলার বিদ্যালয় সমূহকে নিয়ে আয়োজিত বার্ষিক জোনাল খেলায় এই বিদ্যালয় অংশগ্রহণ করে ৷
তাছাড়া বিদ্যালয়ে প্রতিবছর বার্ষিক ক্রীড়া প্রতিযোগিতা অনুষ্ঠিত হয় ৷ বিভিন্ন প্রতিযোগিতামূলক টুর্নামেন্টে ভালো পারদর্শিতার কারণে এই বিদ্যালয়ের ভালো সুনাম রয়েছে ৷
স্কুলের শিক্ষার্থীদের খেলাধুলার জন্য স্কুলের সামনে বড় একটি মাঠ রয়েছে ৷ এখানে শিক্ষার্থীরা ক্রিকেট, ফুটবল সহ নানা ধরণের খেলাধুলা করে ৷
শেষ উত্তর
শেষ উত্তর আজিজুর রহমান বুলি পরিচালিত ১৯৮০ সালের বাংলাদেশী রোমান্টিক-নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন আহমদ জামান চৌধুরী। এতে অভিনয় করেছেন বুলবুল আহমেদ, শাবানা, ইলিয়াস কাঞ্চন, আজমেরি জামান রেশমা, দিলারা, রওশন জামিল প্রমুখ।
বুলবুল আহমেদ এই চলচ্চিত্রে অভিনয়ের জন্য ৬ষ্ঠ জাতীয় চলচ্চিত্র পুরস্কারে শ্রেষ্ঠ অভিনেতা বিভাগে পুরস্কার লাভ করেন।
আমিনা একজন সুন্দরী যুবতী। কিন্তু তার মামীর কড়া শাসনে তাকে মুখে কালি মেখে বাইরে যেতে হয়। এমনি একদিন তার মামীর এক আত্মীয়ের বাড়ি থেকে ফিরার পথে সে আর তার মামী এক ট্রাক ড্রাইভারকে তাদের নিয়ে যেতে বলে। ট্রাক ড্রাইভার রহমান বিরক্ত হয়ে তাদের ট্রাকে তুলে নেয়। রহমানের মদ্যপানকে পানি পান মনে করে মামী তার কাছে পানি চাইলে রহমান জোর করে তাকে মদ খাইয়ে দেয় এবং তাদের বাড়ি পৌঁছে দেয়। পরের দিন রহমান আমিনাকে গ্রামে দুধ বিক্রিরত অবস্থায় পায়। সে আমিনাকে তার বাড়িতে প্রতিদিন দুধ দিয়ে যেতে বলে এবং তার সৌন্দর্য লুকানোর বিষয়টা আবিস্কার করে। বাড়ি ফিরার পথে ঘটক চুন্নু মিয়াও তাকে দেখে ফেলে।
ঘটক আমিনার বিয়ের প্রস্তাব নিয়ে আসে তার মামী বাতাসী বিবির কাছে। বাতাসী বিবি আপদ বিদায় করতে বুড়ো হাফেজ ব্যাপারীর সাথে তার বিয়ে দিতে প্রস্তুত হয়। আমিনা রহমানের বাড়িতে গিয়ে তার বিয়ের কথা জানায় এবং তাকে বিয়ে করতে বলে। ব্যাপারীর সাথে বিয়ের দিন রহমান বিয়ে বাড়িতে উপস্থিত হয় এবং আমিনাকে বিয়ে করে তার বাড়িতে নিয়ে আসে। তারা নতুনভাবে জীবন শুরু করে। কিন্তু আমিনার গর্ভকালীন সময়ে রহমান চাকরী হারায় এবং সে আমিনার সাথে খারাপ ব্যবহার করে। আমিনা রহমানের সহকারী কেরামতের কাছে থেকে তার চাকরীচ্যুতির কথা জানতে পেরে রহমানের মালিকের কাছে চাকরী ফেরত দেওয়ার আবেদন জানায়। রহমান আবার চাকরী ফেরত পায় কিন্তু সালামের কূট চালে তারা আলাদা হয়ে যায়।
আমিনা তার সন্তানকে নিয়ে গ্রাম ছেড়ে চলে যায়। ট্রেনে তাদের ইমরানের সাথে দেখা হয়। সে আমিনার ট্রেনের ভাড়া দিয়ে দেয়। ইমরান আবার আমিনাকে তার সন্তান নিয়ে রাস্তায় দাড়িয়ে বৃষ্টিতে ভেজা অবস্থায় পায়। সে তাদের তার বাড়িতে নিয়ে যায়। ইমরান একজন স্কুল শিক্ষক। তার বাড়িতে আমিনার ছেলে রতন বড় হতে থাকে। একদিন রতন ও ইমরানের রহমানের সাথে দেখা হয়। তারা রহমানকে বাড়ি নিয়ে আসে। সেখানে এসে রহমান জানতে পারে রতনের পরিচয়। কিন্তু আমিনার অনুরধে সে চলে যায়। পরে ইমরান রতনের বাবার পরিচয় পেলে তাকে এবং আমিনাকে রহমানের কাছে নিয়ে যাওয়ার ব্যবস্থা করে।
"শেষ উত্তর" চলচ্চিত্রের সঙ্গীত পরিচালনা করেছেন রবিন ঘোষ। গীত রচনা করেছেন আহমদ জামান চৌধুরী। গানে কণ্ঠ দিয়েছেন সৈয়দ আব্দুল হাদী, খুরশিদ আলম ও রুনা লায়লা। সঙ্গীত গ্রহণ করা হয় শ্রুতি রেকর্ডিং স্টুডিও ও ইপ্‌সা রেকর্ডিং স্টুডিওতে।
জাতীয় চলচ্চিত্র পুরস্কার
ফিফা শ্রেষ্ঠ পুরুষ খেলোয়াড়
ফিফা শ্রেষ্ঠ পুরুষ খেলোয়াড় হচ্ছে একটি এ্যাসোসিয়েশন্স ফুটবল অ্যাওয়ার্ড যেটি ফুটবলের নিয়ন্ত্রক সংস্থা ফিফা কতৃর্ক বার্ষিক প্রদান করা হয়। ২০১০ থেকে ২০১৫ সাল পর্যন্ত বর্ষসেরা খেলোয়াড়রা পেয়েছেন ফিফা বালোঁ দ’অর পুরস্কার,২০১৬ সাল থেকে এটির নতুন নাম দ্য বেস্ট ফিফা মেনস প্লেয়ার। ফ্রান্স ফুটবলের সঙ্গে ৬ বছরের অংশীদারিত্বের মেয়াদ শেষের পর পুরোনো বর্ষসেরা পুরস্কারটাকেই ফিফা নতুন রূপে শুরু করেছে।
বছরের সেরা খেলোয়াড় নির্বাচনের জন্য মানদণ্ড: ক্রীড়া কর্মক্ষমতা, সেইসাথে পিচের উপর এবং বন্ধ কাজকর্ম।
মিডিয়া প্রতিনিধি, জাতীয় দলের কোচ ও জাতীয় দলের অধিনায়কদের ভোটের দ্বারা সিদ্ধান্ত গৃহীত হয়। অক্টোবর ২০১৬ এ ঘোষণা করা হয় সাধারণ জনগণও এতে ভোট দিতে পারবে। প্রত্যেকটি দলের সামগ্রিক ভোট ২৫% হয়েছে।
ফিফা শ্রেষ্ঠ মহিলা খেলোয়াড়
আইএনএস বাজ
"ভারতীয় নৌসেনা বায় স্টেশন বাজ বা আই.এন.এস বাজ"' হল ভারতীয় সেনাবাহীনির একটি এয়ার বেস।এটি আন্দামান ও নিকোবর দ্বীপপুঞ্জ এর গ্রেট নিকোবর দ্বীপ এ অবস্থিত।বায়ু স্টেশনটির রানওয়ে ১০০০ মিটার লম্বা।এটি ভারতীয় সেনা বাহীনির একটি গুরুত্ব পূর্ণ বায়ু স্টেশন।
এই নিকোবর দ্বীপপুঞ্জ এর প্রথম বায়ু স্টেশন।এটি ২০১২ সালের ৩১ জুলাই ঝ উদ্ভোদন করেন নৌ সেনার আডমিরাল নির্মল কুমার ভার্মা। 
এই বায়ু স্টেশন বা এয়ার বেসটি ৬ ডিগ্রি চ্যানেল কাছে অবস্থিত।ফলে টই স্টেশনটি থেকে সহজেই এই চ্যানেল বা সমুদ্র ভাগের উপড় নজর রাখা যায়। এই বায়ু স্টেশনটি এই এলাকায় ভারতীয় সেনা বাহীনির শক্তি বৃদ্ধি ঘটিয়েছে ।
ফিফা শ্রেষ্ঠ মহিলা খেলোয়াড়
ফিফা শ্রেষ্ঠ মহিলা খেলোয়াড় হচ্ছে একটি এ্যাসোসিয়েশন্স ফুটবল অ্যাওয়ার্ড যেটি ফুটবলের নিয়ন্ত্রক সংস্থা ফিফা কতৃর্ক বার্ষিক প্রদান করা হয়। ২০১০ থেকে ২০১৫ সাল পর্যন্ত বর্ষসেরা খেলোয়াড়রা পেয়েছেন মহিলা ফিফা প্লেয়ার অফ দি ইয়ার পুরস্কার,২০১৬ সাল থেকে এটির নতুন নাম দ্য বেস্ট ফিফা উইম্যানস প্লেয়ার।
বছরের সেরা খেলোয়াড় নির্বাচনের জন্য মানদণ্ড: ক্রীড়া কর্মক্ষমতা, সেইসাথে পিচের উপর এবং বন্ধ কাজকর্ম।
মিডিয়া প্রতিনিধি, জাতীয় দলের কোচ ও জাতীয় দলের অধিনায়কদের ভোটের দ্বারা সিদ্ধান্ত গৃহীত হয়। অক্টোবর ২০১৬ এ ঘোষণা করা হয় সাধারণ জনগণও এতে ভোট দিতে পারবে। প্রত্যেকটি দলের সামগ্রিক ভোট ২৫% হয়েছে।
ফিফা শ্রেষ্ঠ পুরুষ খেলোয়াড়
মহাদেব সরকার
মহাদেব সরকার (৫ই আগস্ট, ১৯০৯ - ২৭শে জুলাই, ১৯৭৮) একজন বাঙালি সশস্ত্র বিপ্লববাদী ও সমাজকর্মী।
মহাদেব সরকার নদীয়ার মামজোয়ানে জন্মগ্রহন করেন। পিতা জ্ঞানেন্দ্রনাথ সরকার। কৃষ্ণনগর সি.এম.এস স্কুল থেকে ১৯২৪ সালে প্রথম শ্রেণীতে বৃত্তি সহ ম্যাট্রিক পাশ করেন। ১২ বছর বয়েসে গুপ্ত রাজনৈতিক দলে যোগ দিয়েছিলেন। ১৪ বছর বয়েসে বোমা তৈরি করার সময় বিস্ফোরণ ঘটে ডান হাতটি হারান এই বিপ্লবী। কৃষ্ণনগর সরকারি কলেজে পড়ার সময় বিপ্লবাত্মক কাজের জন্যে জেলে যেতে হয়। জেলবন্দী অবস্থায় অনার্সসহ বি.এ এবং আইন পাশ করেন। ১৯২৩ এ নদীয়া জেলা সমবায় ও দরিদ্র ভান্ডার তার প্রতিষ্ঠা। ১৯২৪/২৫ সাল নাগাদ দক্ষিণেশ্বর বোমা মামলায় দন্ডিত হন ও ২ বছর জেল খাটেন। ১৯২৭ সালে আবার দেড় বছর কারাবাস হয় ছাত্রনেতা হিসেবে রাজদ্রোহিতার অভিযোগে। ১৯২৯ খৃষ্টাব্দে সর্বভারতীয় বয়েজ স্কাউট আন্দোলনে নদীয়া জেলার প্রধান ছাত্রনেতা হয়েছিলেন। তিনিই প্রথম এই দলে ছাত্রপ্রতিভূ হিসেবে পূর্ন স্বাধীনতার দাবি তুলেছিলেন। ১৯৩০ সালে লবন সত্যাগ্রহে নেতৃত্ব দান ও চট্টগ্রাম অস্ত্রাগার লুন্ঠনের সাথে যুক্ত এই অভিযোগ আট বছর কারাদণ্ড হয়। ১৯৪২ এর ভারত ছাড়ো আন্দোলনেও যোগ দিয়েছিলেন।
জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খৃষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক।
স্বাধীনতার পরে ১৯৫৯ সালে হোমিওপ্যাথি ডাক্তারি পরীক্ষায় অনার্স ডিগ্রি পান। হোমিও চিকিৎসক হিসেবেও বিশেষ সম্মান পেয়েছেন।
মহাদেব সরকার লেখালিখি ও পুস্তক প্রকাশনার কাজে যুক্ত ছিলেন। তার নিজস্ব ছাপাখানায় রাজনৈতিক ও জাতীয়তাবাদী পুস্তক প্রকাশ হত। তার কলকাতার বাড়িতে বুদ্ধিজীবীদের নিয়মিত যাতায়াত ছিল। তার রচিত দুটি কাব্যগ্রন্থ হল 'আকাশ মাটি' ও 'কান্না হল গান'।
১৯৭৮ সালের ২৭শে জুলাই মারা যান অকৃতদার এই বিপ্লবী।